
PROLJETNA MODA U FILMU 
„STAGE DOOR“ 

1. Gail Patrick u suknji od crnog baršuna s 
bijelom bluzom 

2. Lucille Bali u večernjoj haljini iz crnoga tafta 

3. Katarina Hepburn u večernjoj jaki. 

4. Ginger Rogers u večernjoj haljini iz gobe- 
linsko-plavog georgettea 

Foto RKO 


ZNATE L X SAVJETOVATI? 


3. Dječaci i poslovi za djevojčice. 

Imam prijateljicu s dvije djevojčice 
i dva dječaka. Živ je i otac. Sretna 
obitelj. Ali jedno mi se kod moje 
prijateljice ne sviđa: ne razlikuje po- 
slove za djevojčice od onih za dje- 
čake. Tako na pr. njezini dječaci 
metu, čiste pod i rade sve ostalo kao 
i djevojčice. Kad sam joj to jednom 
prigovorila, odbrusila mi je, da će 
dječake i kuhati naučiti. Znam, da 
se samo šalila, ali o tome ima neobi- 
čne pojmove. Veli, da muškarci tre- 
baju znati raditi i sve ženske poslo- 
ve, jer istom će onda dovoljno cije- 
niti ženu i njezin rad. Pogledala sam 
njena muža, ali taj čovjek ima ite- 
kako uviđavnosti za posao svoje že- 
ne. Osjetljiva je i previše, a da bih 
se ponovo usudila s njom o tom ra- 
spravljati. Što o tom pitanju misle 
čitateljice »Obitelji« i na koji način 
da svoju prijateljicu o tome razuvje- 
rim? Ja mislim, da to nema samo 
svoje dobre strane. Stanka 


vremena i prema prilikama mijenja- 
la. Engleska milja bila je duga 5 km 
569 m, španjolska kraljevska milja 
7 km 66 m, portugalska milja 6 km 
179 m, pruska milja 7 km 407 m, švi- 
carska milja 4 km 480 m, Francuska 
milja je dugačka 4 km, ali i njezina 
vrijednost se mijenja u raznim fran- 
cuskim pokrajinama. 

Prvi svjetski atlas s Amerikom je 
vlasništvo Jagelova sveučilišta u Kra- 
kovu. To znamenito djelo zove se 
»Globus terrarum Jagellonicus« i po- 
sve je vjerno reproducirano u jednom 
primjerku, koji je Poljska darovala 
zbirci sveučilišta u Pitsburgu. Za vri- 
jeme delikatnih radova oko kopira- 
nja tog zemaljskoga globusa otkri- 
ven je u sklopu s nacrtom kugle ze- 
maljske vrlo zanimljiv satni stroj, 
koji pokazuje satove, dane, tjedne, 
mjesece i godine. 

Koliko ima životinjskih vrsta? Je- 
dan francuski prirodoslovac sastavio 
je statistiku o životinjskim vrstama 
na zemlji i u vodi. Prema statistici 
ima više od 400.000 životinjskih vr- 
sta, dok broj bilinskih vrsta dosiže 
jedva 150.000. Kukaca ima preko 

100.000 vrsta, od čega otpada na op- 
nokrilce 120.000. Ptica ima oko 13.000 
vrsta, riba oko 12.000. Gmizavaca ima 
oko 3.800 vrsta, a 1640 su zmije, od 
kojih je 300 vrsta otrovno. Osim to- 
ga ima još 1.300 vrsta vodozemaca, 

2.000 pauka, 5.000 mekušaca, 8.000 
crva, 3.000 vrsta kralježnjaka i t. d. 


Po želji velikog broja naših 
čitatelja i čitateljica zavodimo opet 


Dužina jedne milje nije svakome 
poznata, a i ne može biti, jer to je 
stara mjera, koje se duljina u razna 


ovu rubriku upita i savjeta. Moli- 
mo, da postavljeni upiti i savjeti 
budu od općeg interesa i kratki. 


Žena i svijet 


Sve više učiteljica ima u pučkim 
školama u čehoslovačkoj. Ondje 
ima sada 6597 učitelja i 6027 učitelji- 
ca, dakle skoro jednak broj. Ali u 
nekim okružjima ima već više učite- 
ljica nego učitelja. U samom Pragu 
ima 802 učiteljice, a samo 440 uči- 
telja na pučkim školama. 

Nesreća u odsutnosti roditelja do- 
godila se u Newcastlu. Dok su otac 
i mati porodice Colehills bili negdje 
izvan kuće, nastao je u kući požar, 
te je izgorjelo četvero djece: jedno 
od 3 mjeseca, drugo od godinu i po, 
treće od 3, a četvrto od 5 godina. 
Mala se djeca nikad ne smiju osta- 
vljati sama u kući. 

Sve manje vjenčanja, a sve više 
rastava brakova ima u Francuskoj. 
Godine 1930. bilo je 169.000 vjenča- 
nja i 9700 rastava brakova, a g. 1937. 
samo 132.000 vjenčanja, ali zato 
1 1 .©00 rastava brakova. 

147 godina sretnog braka. 147 go- 
dina sretnog su živjeli oženjeni Ja- 
noš Rajen i njegova žena Sara u 
ugarskom selu Stradovi. On je do- 
živio 172, a ona 164 godine. Umrli su 
iste godine 1825. Sin im je tad imao 
116 godina. Nekad bilo, sad se spo- 
minjalo. 

Svašta pomalo 


2. Uš u kosi. Upraviteljica sam dje- 
čjeg zavoda s mnogo djece. Imam 
nekoliko djevojčica i dječaka, koji 
neprestano imaju uši u kosi. Upotre- 
bila sam razna sredstva, ali nikada 
posve da se toga riješim. S i 1 v i j a 


1. Za mršavljenje. Imam sestru, 
koja sve više deblja. Danas ima 24 
godine. Dok je bila mala djevojčica, 
srdila se što je jako mršava, a danas, 
na svoju žalost i svih nas, naglo de- 
blja. Ne jede previše. Radi u uredu 
sedam sati dnevno. Neke prijateljice 
joj preporučuju razna sredstva za 
mršavljenje. Da li se to može upo- 
trebiti i što da učini, da opet dobije 
vitku liniju? Mira 


Već dvije godine imamo najboga- 
tiji izbor ženskih šešira 1 
samo Ilica 63 
„IZVOR ŠEŠIR A 46 


POKUĆSTVO 

S. D. OPAČIĆ i sinovi 
ZAGREB, ILICA 128 

Slika desno: OBORAVANJE SELA NA PEPELNICU 
Foto Stjepan Dokušec 




POKLADE I PEPELNICA NA SELU 

Napisao Stjepan Dokušec 


Poklade slave se na selu i danas većinom ona- 
ko, kako su se od davnine slavili. Sačuvali su se 
još i mnogi pokladni narodni običaji. 

Narod je dao svakome danu u pokladnom tje- 
dnu posebno ime pa još i danas na pr. vjeruje, 
da se na »vrteću sredu« (tjedan dana prije Pe- 
pelnice) ne smije u kući raditi nikakav posao, 
kod kojega bi se bilo što okretalo (vrtjelo), jer 
bi u tom slučaju blago imalo padavicu. Na »la- 
komca« (četvrtak) se također ne smije ništa ra- 
diti, jer bi vukovi napadali ljude i blago. Jed- 
nako, ako radiš na »šantavi petek«, bit će ti 
blago »šepavo« (hromo). 

Pokladni utorak (»Fašejnek«, »Fašnek«, »Fa- 
šnik«, od njem. riječi Fasching) imade osim po- 
kladnih šala također običaja, po kojima se na- 
gađa ili proriče budućnost. Na Fašnik su na pr. 
običavali stari »trebiti kukurizu« za sjeme. To 
su činili prije zore držeći, da takvo sjeme i ži- 
tak ne će ptice jesti, jer ga ne će vidjeti. Doma- 
ćin bi »trebeći kukurizu, batinije« od prva tri 
klipa baciio u vodu, da bude godina vlažna. Dru- 
gi opet kažu, da je potrebno prije sunca »otre- 
biti jen bat kukurize«, a. zrna podijeliti u tri hr- 
pice i posijati još u isti sat u tri grupe. Te Lri 
grupe posijane kukuruze označuju tri doba, kad 
•se kukuruz obično sije: prva rani kukuruz, druga 
srednji, a treća kasni. Po tome, kako će koja 
vrsta napredovati (naime, koja će najprije pro- 
klijati i podjednako rasti), nagađa se, koju bi 
vrstu bilo te godine najbolje sijati. Što se tiče 
proricanja budućnosti, kažu jošte, ako na Fa- 
šni'k pada kiša, bit će te godine dosta graha. 

Svi ti međutim običaji nijesu bitni za same 
poklade, nego ih pokladama čine zapravo mač- 
kare. One se međutim viđaju i na svadbama či- 
tavo vrijeme od Bogojavljenja do Poklada, ali 
tada idu pojedinačno. Na sam Fašnik idu u sku- 
pinama. 

Jedna takva tradicionalna povorka u mom selu 
Lupoglavu jest Fašnikova povorka. Fa- 
šnika — lutku ispunjenu slamom, a obučenu u 
otrcano odijelo — voze seoskim ulicama. Ta se 


povorka sastoji od nekoliko stražara, zatim od 
suca, fiškala, pisara i drugih. Povorku prati na- 
rod. Čitava se povorka zaustavlja pred općinom 
ili na križanju ulica i tamo se vrši suđenje. 

Pisar čita optužnicu, u kojoj se Fašnik okri- 
vljuje za mnoge prekršaje. Fašnik ima svoga fi- 
škala, koji ga brani, ali kako svi viču, da lopova 
treba uništiti, a nitko i ne sluša zapomaganje i 
jadikovanje Fašnikove majke, sudac izriče osu- 
du. Osuda glasim Smrt. Prigodom čitanja optužbe 
osjete se mnogi pojedinci nemilo pogođeni. Ta- 
kvom se naime zgodom iznese katkada i po koja 
tajna. Ne kaže se, istina, tko je to zapravo uči- 
nio nego okrivljuju Fašnika, ali zakratko ljudi 
ipak saznadu sve. 

Osuđenog Fašnika vode izvan sela. Tamo ga 
spale ili utope. Jednom su ga pred nekoliko go- 
dina objesili. Iza toga su »liječnici« otvorili lje- 
šinu Fašnikovu. Što se sve nije našlo u njego- 
voj utrobi! Iznutra su izvadili i živog zeca . . . 

Nakon izvršenja osude vraća se povorka na- 
trag u selo. Sada idu svi plačući i naričući. Spo- 
znali su, da su uništili nevina čovjeka, i sad se 
kaju. 

Fašnikova je povorka u Lupoglavu vrlo popu- 
larna. Osim nje u običaju su također poklad- 
ni svatovi. Taj je običaj nastao početkom 
ovoga stoljeća. 

Pokladni svatovi obilaze poput Fašnikove po- 
vorke ulicama, a »kad im je dosta hoda«, dođu 
na cestu. Idu tobože na vjenčanje. Poslije se na- 
vrate u krčmu, gdje se zabavljaju. Ta povorka 
imade poput prave svatovske povorke sve sva- 
tove, pa i mužikaše. Mladenka i počneš su pre- 
obučeni momci, a ostali svatovi mogu biti i muš- 
karci i ženske. 

Običaj, da ženske idu kao mačkare, jest po- 
slijeratna tvorba. Nešto slično smatralo se prije 
sramotom. Danas se već tu kao i svagdje može 
reći: »Beš’te dečki, idu dekle!« 

Maske, koje se stavljaju na lice, danas su kao 
i nekada od kupovnog rijetko tkanog šlara, 
vjeđe od kože, tvrdog papira ili napokon pra- 

ve kupovne maske. Prošlih nekoliko godina išle 
su mačkare nemaskirane, jer je upravna vlast 
maskeradu branila. 

Na poklade se pjeva pjesma: »Fašnik se je ože- 
nil . . .«, u kojoj se dalje kaže: »Denes zelje, gi- 
banica . . .« Stari su naime uvijek na Fašnik jeli 
varivo od zelja. Preostatak zelja ostavljali bi 
za sjutradan. Na Pepelnicu bi u njegovoj »vodi« 
(juhi) prali ruke od lakta prema prstima i nogu 
od koljena prema stopalu. Njome bi također či- 
nili kružnice oko ušiju ili ustiju. Ostatkom te 
»zelove vode« običavali su stari »škropiti« oko 
kuće. Što je i iza toga preostalo, bacali bi u 
smjeru prema sjeveru, da se zaštite od zmija. 

Na Pepelnicu ujutro obilaze u Lupoglavu pre- 
m n i c e. To su male djevojčice ispod dvanaest 
godina (»dok još nemaju srama«). One idu po- 
jedinačno, a dolaze šutke u kuću pa sjedaju na 
stolac i tako ostaju mirno. Miruju zato, da bi 
kokoši mirovale, dok »nesu« jaja. Te se djevoj- 
čice zovu također »spremnice«, a za njih kažu, 
da one idu »z spremnicu«. Premnica je i jedna 
vrsta polaznika kao i u božičnim narodnim obi- 
čajima. Premnicu domaćica dakako dariva. Daje 
joj jaje, kruha, gibanice i drugo. A ona sve, 
što joj se dade, uzima pa odlazi za čas šutke 
(kao što je i došla) iz kuće. Ide u drugu kuću i 
tako redom; ali obilazi samo prije sunca. Čim 
se ono pokaže, premnica više ne ide. 

Na Pepelnicu se ide na pepeljenje u crkvu. 
Poslije mise, kad se ljudi povrate kućama, vrši 
mladež običaj »objarjanja« sela«. Selo se 
»objarja« (oborava) zato, da ga se na taj način 
očuva zlih -utjecaj a. Taj je običaj vrlo star i ra- 
širen. Prvi izvještaj o njemu iz šesnaestog sto- 
lje potječe iz Njemačke. Tu su običaj vršile (vu- 
kući plug selom sve do potoka) djevojke, a pra- 
tili su ih momci. Običaj je poznat i u drugim 
zemljama, na pr. u Engleskoj. O njemu imade- 
mo vijesti iz nekih krajeva, da su kod tog obre- 


da morale sudjelovati starije neudate djevojke, 
a išle su obično maskirane. 

Običaj »objarjanja sela« prema predaji po- 
stoji u Lupoglavu od njegova postanka. (Po to- 
me bi bio star preko šest stotina godina). Priča 
kaže, da su se tu nastanila nekoć dva brata. 
Oni su došli ovamo prije izlaza sunca i oborall 
brazdu oko svoga kućišta te time osigurali sre- 
ću sebi i potomcima. Neki opet pripovijedaju, 
da se običaj vrši od vremena, kad je tu harala 
kuga. Stari još i danas kažu, da se selo oborava 
zato, da se očuva od kuge i da polje bolje urodi.. 

Običaj »objarjanja«, kakav danas postoji u 
Lupoglavu, nije više pravo oboravanje. Pravo 
oboravanje sela postoji još i danas u Prečecu 
kod Lupoglava. Obred »objarjanja« vrše mla- 
dići. Oni nisu maskirani, vuku plug seoskim uli- 
cama, zalaze i u dvorišta, da od šale zaoru. Pravo 
izvođenje brazde za čitavog ophoda ne postoji. 

Obred »objarjanja« vrši u Lupoglavu čitava 
jedna seljačka skupina. Gonič sa bičem tjera če- 
tvoricu, koji vuku plug te imadu po sebi obje- 
šena zvona, kakva upotrebljavaju pastiri za 
blago. Jedan upravlja plugom, a drugi markira 
sijanje rasipavajući pepeo. Posljednji vuče iza 
sebe veliki trn. Taj predstavlja branu, kojom 
se tobože poravna brazda i zagrne sjeme. Op- 
hod prate još trojica, koji kupe darove. Jedan 
od njih nosi »ceker« pa sakuplja jaja, drugi »la- 
gvu« za vino, a treći vreću za ostale darove. Na- 
dareni »objarjaši« idu dalje. Od darova, što ih 
'nakupe, prirede nekoliko dana kasnije zabavu. 

Prikazani običaj orača sa plugom poznat je 
kod nas sve do Slavonije. Granični krajevi Slo- 
venije, a dijelom i Hrvatsko Zagorje poznaje sli- 
čan običaj pod imenom »vleči ploh«. Razlika je 
jedino, što tu ne postoji običaj ophoda, nego 
se od šale ili inata odvuče kakav predmet od ove 
ili one kuće, pa se postavi ili objesi pred čijim 
domom, osobito pred kućom djevojke za udaju 
ili mlade udovice. 


MLINI POREDOVNJACI U BOSNI 

Napisao Husejin Šehić 


U našoj Bosni ima jedan njen kutić topao i 
mio, a to je naša Krajina, nekad slavna i pje- 
smom opjevana Krajina, kolijevka Muja i Ha- 
lila, kraj, koji je sačuvao sve odlike starih do- 
brih Bošnjana. Nije davno bilo, kad je njene 
grudi rasparala željeznička putanja. Kud je ona 
prošla, nestalo je starih hanova, a uz njih pro- 
padoše mnogi krajiški zanati, koji su bili vezani 
uz put i putnike. 

Ali dok je to bilo samo u jednom njenom 
dijelu, drugi je ostao isti onakav, kakav je bio 
i prije mnogo godina, sa svim svojim primitiv- 
nim životom, sa svojim sitnim potrebama i još 
sitnijim i primitivnijim izumima. 

Težak život, vječita borba sa prirodom i nje- 
nim hirovima povezala je usko taj dobri svijet 
i uputila na bratski život i potpomaganje. 


Kad se prođe kraj naselja u Krajini, susreće 
se po neka tvorevina tih dobrih ljudi. Jedna ođ 
tih su i mlini poredovnjaci u okolici Blagaja na 
Uni. Na jačem potoku, koji samo u sušna ljeta 
usahne, poredali su se ko ihtijari ti mali mlini, 
pa veselo klopotaju u mirnoj dolini. I kad se 
spuštaju meki mirisni sutoni, kad se sastala 
stada ovaca uz svirku ćurlika primiču selu na 
počinak, pjesma tih mlinića upotpunjuje zanosnu 
idilu. 

Ima mjeseci, kada ti mlini i opuste, pa ih čo- 
vjek sa nekom sućuti gleda, kako mirno u do- 
lini leže i zgrčeni slušaju pjesmu uspavanku ma- 
log bisernog potočića. A najviše se razgalame 
nakon vršidbe, kad dospiju nova žita, što mirišu 
znojem i trudom dobrih siromašnih brđana. Tad 
bi rekao, da im pjesma nikad ne će umuknuti. 

MLINOvT TTbLAOAJI 
FotoiH. Šehić 


Ti mali mlini su zajedni- 
čko dobro seljana. I svi 
imadu svoje nazive. Onaj 
prvi je Kržalića, onaj dru- 
gi Ramića, pa tako redom 
Nesimovića, Durakovića i 
tako dalje. Kržalića ima 
dvadeset i pet kuća. Rami- 
ća trideset. Pa onda se zna. 

Kržalića Mehe kuća melje 
petkom, Hasanova subo- 
tom, Behlilova nediljom i 
tako redom. Ako je kuća 
jača, onda ima i po dva tri 
dana muhleta, da uzmogne 
samljeti onoliko, koliko joj 
je potrebno do iduće srijede. Popravak i izdrža- 
vanje tih mlina je briga zajednice, bratstva, koje 
se njime koristi. Svi ga izdržavaju, popravljaju 
i njime se služe. 

Svaki od tih mlina ima i svoje naročito ime. 
Jednog zovu Šabanovac zato, što ga je pravio 
Šaban. A taj Šaban je možda djed Kržalića ili 
Ramića. I tako svaki uz ono — Kržalića mlin 
— ima i svoje naročito ime: Trica, Gornjak, 
Polutan, Varmaz, Glavaš, Hozo, Miško, Libo i 
tako dalje. 

Oni su građeni jednostavno. Nešto malo ku- 
ćice primitivno građene redovito iz tvrdih hra- 
stovih dasaka. Potok teče i kad se približi mlinu, 
on onda ulazi utanjen ko zmija u nekoliko me- 
tara dugački šuplji balvan, koji je koso polo- 
žen pod mlin. U nekim ga krajevima zovu — 
stubo — ili »badanj«. Voda prošavši kroz taj 
šuplji balvan naglo pada na malo mlinsko kolo, 


koje je na debelom drvetu, zvanom prela, usa- 
đeno, a zove se »vito«. Priječke toga — vitla — 
su koritaste, te voda padajući iz stubla koso na 
nj naglo ga okreće. To je kolo na gornjem di- 
jelu svoga drška, koji prolazi kroz pod mlina, 
spojeno sa malim žrvnjem, koji se okreće istom 
onom brzinom kao i kolo (vito). Nad žrvnjem 
je postavljen »kašun« u obliku piramide naopa- 
ko okrenute. Dolje ima mali žljebast otvor, u 
kojem je običan komad izdjelane motke, što je 
probijena drugom motkom, a koja se po žrvnju 
kreće. Kretanjem žrvnja pokreće se i motka, 
koja reguliše sipanje žita iz kašuna. Pod žrvnjem 
je sanduk, u koji sipa samljeveno zrnje žita. 

Rad tih mlina nije ni tako spor. Glavno je, da 
seljani mogu podmiriti svoje potrebe. 

U dugim jesenjim i zimskim noćima u tim 
mlinima se okupe seljani i u toploj sobici u 
mlinu sijele po 1 čitave noći, dok mlini pjevaju 
kroz noć. I tu se zature duge priče o svemu i 
svačemu, o starom dobrom zemanu, o starim ju- 
nacima, i pjevaju se pjesme o Hrnjcama, Mustaj- 
begu Liki, Budalini Tali. A te ih pjesme zanose, 
oduševljavaju i prenose svom dušom u onaj 
davni vakat, koji je iščezao, ali koji još živi u 
njihovim lijepim pjesmama, u njihovim dobrim 
dušama i vatrenim srcima. 1 dok obrežje umota- 
no tamom i spokojnim mirom čuva uspomene 
prošlih doba, dok pjesma mlina u krpice pre- 
tvara mir noći, oni sjede i slušaju pjesmu nji- 
hova ponosa i prošlosti, praćenu tužnim drhta- 
jem žica sa šarkije. 


POSLJEDNJI OSTATAK GRADA BLAGAJA 
Foto H. Šehić 

Slika na omotu: 

D fev o flca iz Šokađi/e 

Foto T. Dabac 


Španjolska novela 


MRAV I SLON 


Slon je prijateljski razgovarao s mravom. 
Katkada se veliki udostoji sniziti se k malome. 

Predmet njihova razgovora bio je vrlo filo- 
zofski i o stvarima, koje premašuju naša sje- 
tila. 

»Doista,« reče mrav, koji je sa grane drveta 
s čudom gledao ogromnu tjelesinu svoga sube- 
sjednika, divna je moć Stvoriteljeva. Kad sam 
putovao dalje od svoga mravinjaka, vidio sam 
bića sitna, sićušna, da bi ih ti svojom nogom 
mogao hiljade satrti odjedamput, a sad zapre- 
pašten gledam tvoje orijaško tijelo, koje mi iz- 
gleda kao čitav svijet. 

»Ja se ne čudim ništa manje od tebe,« odgo- 
vori slon, »da živa mrva, kao što si ti, ima ra- 
zum i zna tako govoriti, jer, jednom riječju, 
koliko si mnoštvo duha mogao dobiti na općoj 
diobi?« 

»Nemoj tako govoriti, si one! Duh nema vage 
ni mjere. Za stvaranje mojih ideja, tako uznosi- 
tih, kao što mogu biti tvoje, dosta je laborato- 
rij moga mozga.« 

»Polakše, polakše, gospodičiću mrave! Tjele- 
sna konstrukcija znači nešto. Misli nastaju samo 
od vanjskih dojmova, koji dođu u mozak. Mu- 
ha, za koju kažu, da je gluha, šta ona zna o 
glazbi? Neke ribe, koje su slijepe, šta one imaju 
pojma o bojama? A ti, koji si tako droban, šta 
ti znaš o svijetu, kad si na svojim najdaljim pu- 
tovanjima jedva mogao svladati udaljenost, koju 
ja prevalim u kakvih dvanaest koraka?« 

»Imam svoju državu, kao ti što imaš svoju,« 
odgovori mrav, »jer vidim, pipam, čujem, ku- 
šam stvari, predmete, kojih ti i ne poznaješ. A 
što se tiče tobožnje prednosti, koju imaš od da- 
lekih putovanja za stvaranje suda o svemiru 
i za raširenje kruga ideja i misli, znaš ipak, da 
je bio nekoć velik mudrac i mislilac, po imenu 
Kant, osnivač tako zvane metafizičke škole; i 
on je čepio kod kuće više nego oštriga u svo- 
joj školjci.« 

»Izvrsno!« vikne trbonja ljuljajući se pozna- 
tom svojom tromošću. »Dakle ti misliš, da se 
metafizički izrazim, da poznaješ svijet. No pa 
kakav si pojam sebi o njemu stvorio?« 

»Vrlo loš.« 

»Zbilja?« 

»Mislim, da sva bića i stvari ovoga svijeta po 
prirodi ponajviše teže na zlo, a dobro se čini 
kao neka iznimka. I tako vidimo, da na ovom 
nesavršenom planetu igračka je drugome naško- 
diti, jer je sve tako rekavši za to pripravljeno, 
dok za vršenje dobra treba svladati sile vrlo 
moćne, i uvijek se ne postigne pobjeda. Bog je 
tako uredio: obitelj anđela čuvara prorijedila 
se, dok se čeljad opakih duhova vrlo umnožila.« 

»Da mi nije do smijeha, doista bih se zapanjio 
nad tvojim crnim gledanjem, što je usredoto- 
čeno u toj crnoj kuglici, koja ti služi za glavu. 
Rado bih znao, kako si ti, tako neznatan, mogao 


Napisao Ramiro Blanco 

ustanoviti dobro ili zlo unutar tijesnog okruga 
tvoga mravinjaka.« 

»Ti neprestano ističeš svoju veličinu! To je 
grub način debate. Ali ako hoćeš sa mnom pu- 
tovati, lako će mi se pružiti prilika dokazati, da 
imam pravo. Nego dosta smo mlatili praznu 
slamu. Djelima vjerujte, ne riječima! Operibus 
credite, non verbis!« 

»O, i latinski znate?« 

»To sam naučio od staroga mrava iz Manche, 
koji je taj citat čitao u nekakvom Cervantesu. 
Dakle, hoćemo li zajedno na put?« 

»Pristajem.« 

»Pruži mi to tvoje rilo, da uzjašem kao go- 
spodin.« 

Kad je mrav sjeo u mesnu kočiju, stane slon 
kasati, i naš putnik gledao je s visoka, kako 
mimo njegove oči lete uvale, šume, bregovi, 
varoši. Na veče su stigli pod brdo, na kojemu je 
stršio tvrd grad. Podsjedalo ga je sto hajduka, 
koji su se baš spremali da se popnu na visok 
zid, da se dočepaju jedinoga branitelja, koji je 
u gradu ostao na životu. 

»Ovdje se pruža prilika za naš pokus!« reče 
mrav. 

»Kako to?« upita slon. 

»Izjavi se zaštitnikom onoga ondje čovjeka, 
kojemu je pisana smrt. Ti si velik, razuman, ve- 
likodušan, pa možeš igrati ulogu anđela čuvara. 
Ja, koji sam malen i slab, pridržavam sebi ulogu 
vraga, njegova zatornika. Vidjet ćemo, tko će 
biti jači.« 

»Hajde, na posao!« 

Slon strašno zatrubi i nasrne prema gradu 
digavši grozno svoju surlu, oči su mu strašno 
sijevale, zemlja se samo tresla pod njegovom 
težinom. Hajduci nijesu dočekali dolazak strašne 
pojave, nego se razbjegoše kud koji. 

»No, šta veliš?« upita slon s mirnim veličan- 
stvom svoje snage. 

»Da si opasnost samo udaljio. Razbojnici spre- 
maju zasjedu svojoj žrtvi. 'Oslobodi je iz toga 
grada i otpremi je na sigurno mjesto.« 

»Dobro, kako?« upita slon. 

»To je tvoja stvar. Dok ti budeš nastojao spa- 
siti mu život, pokušat ću ja, kako bih ga sma- 
knuo.« 

Uzalud se slon trudio, da razvali granitne sti- 
jene, od kojih je bio sagrađen grad. Zaludu se 
upirao svom snagom o zid i nije mu koristilo, 
što je iz korijena čupao velika stabla, da se po 
njima popne k zatvorenom čovjeku. Plemenita 
životinja trčala je očajno, nemoćno oko .grada. 

Mrav je dotle tiho vršio svoje zlosrećno djelo. 
Namočivši svoja ticala u otrov žute zmije, koju 
ja našao ubijenu, popne se kao od šale po zidu 
i pusti otrov, koji je nosio, u ranu junačkog 
branitelja. 

Malo zatim spusti se na široka leđa slona, koji 
je sav zbunjen promišljao o novom sredstvu 
spasa. 

»Nemoj se više truditi!« reče mu mrav. 

»Ah! Ti si već došao?« 

»Jesam. Evo sad sam ucijepio tvome štićeniku 
smrtni otrov. Pogledaj ga! Već se savija od 
muke, sad će ispustiti dušu.« 

NEDOSTACI OBITELJI 

Obitelj je najvažniji i nenadoknadivi odgojni 
faktor, ako je obitelj doista onakva, kakva tre- 
ba da bude. Međutim sa žalošću vidimo, da su- 
vremena obitelj ima mnogo nedostataka, koji 
razorno djeluju i u odgojnom pogledu. 

Ako ne postoji u obitelji vjerski duh, kako 
ćete to tražiti u djeci obitelji? Ako nema jedin- 
stvenog gledanja na snijet, između muža i žene, 
kako ćeš tražiti dosljedni odgoj pod vodstvom 
takvih roditelja? Ako nema između muža i žene 
uzajamnog poštivanja i ljubavi, kako ćeš tra- 
žiti u djeci izgrađene najplemenitije moralne i 
socijalne osnovice? Ako obitelj riječju, a još 
više primjerom loše djeluje na svoj podmla- 
dak, kako ćeš od tog podmlatka tražiti isprav- 
niju orijentaciju i višu moralnu razinu, nego što 
postoji u ambijentu, koji ih odgaja? 

Nažalost mnogi su razorni ele- 
menti ušli u suvremenu obitelj, pa 
mnogi pedagozi čak izjavljuju, kako obitelj u 
mnogo slučajeva više ne može biti odgojno 
ognjište, jer više ne može moralno uzgajati. Laž, 
koja je katastrofalna u odgojnim nastojanjima, 
laž između odgajanja omladine i praktičnog 
života onih, koji tu omladinu odgajaju, nažalost 
vrlo često postoji. Djeca su vrlo kritična i vrlo 
lako zapažaju protuslovlje između odgojnih 
zahtjeva i principa roditelja i između roditelj- 
skog stvarnog življenja. Dvostruki moral — je- 
dan za djecu, a drugi za roditelje — najsigur- 
niji je rušitelj svakog uspješnog odgoja. 

Zato ako obitelj hoće da bude ono, što od 
nje narav traži, prva i najvažnija uzgojiteljica, 
mora da u sebi sadrži sve preduvjete za doslje- 
dan odgoj. Mora da bude zdrava kršćanska obi- 
telj, ako želi u istom duhu odgajati svoje po- 
tomke. Mora da ima oca i majku već odgojene, 
t. j. mora da u njima ima već ostvarene one 
glavne ideale, do kojih hoće da podigne svoju 
djecu putem odgoja. 

Drugi jedan nedostatak naših obitelji jest: 
nedovoljna sprema za roditeljsko 
zvanje. Za svako zvanje treba posebne spre- 
me, odgoja, studija i rada. Kako bi bilo, kad bi 
danas počeo izrađivati n. pr. cipele onaj, koji 
nikada nije učio i vježbao taj zanat? Kako bi 
bilo, da bilokoji čovjek s ulice uđe u državni 
ured ili u školu te počne raditi uredske poslove 
ili obavljati nastavu? Nekada, u primitivno do- 
ba to je možda bilo moguće, no danas u mo- 
dernom i toliko kompliciranom društvu, gdje se 
za sve traži tolika sprema, to je nemoguće ni 


Zbilja je junak malo zatim izdahnuo. 

Pesimistički kukac ostao je u tom kraju, jer 
za njega je svako mjesto dobro. Ogromni de- 
belekožac odlazio je polagano oborene glave, 
omahujući uškama, zlovoljan, gotovo uvjeren, 
i noseći u pamet usječenu ovu istinu: Da učiniš 
dobro, nije dosta biti slon; da učiniš zlo, dosta 
je, da si mrav. 

KOD ODGOJA DJECE 

Napisao Luka Perinić 
zamisliti. A eto za roditeljsko zvanje ne traži 
se nikakva sprema, nikakav studij, nikakva vje- 
žba, kao da je roditeljsko zvanje manje vrijed- 



EOIPATSKI KRALJ FARUK I KRALJICA ZENAIDA ZULFIKAR 1 
provode medene mjesece svoga braka slavljeni svuda, gdjegod se 

pojave 

no od cipelarskog ili uredskog. Odgoj djece, koji 
je bitan u zvanju roditeljskom, povjerava se 
posve lako ljudima, koji često ni sami još nisu 
odgojeni i kojima je odgoj jedva i po imenu 
poznat. 

Kad je neki umjetnik pristupio mramornoj 
gromadi, da iz nje izdjela kip, uvijek bi mu zeb- 
nja obuhvatila srce, da li će doista od te mra- 
morne gromade izdjelati umjetničko djelo. Ro- 
ditelji su također umjetnici, koji se nalaze pred 
neizgrađenom duševnošću svoga djeteta, pa tre- 
ba da iz nje izdjelaju živo umjetničko djelo na 
slavu Božju i na ponos naroda. S kakvom bi tek 
zebnjom morali oni da pristupaju odgoju svoga 
djeteta! Umjetnik može i da ne uspije, može da 
pokvari onu mramornu gromadu. Mala šteta. 
Pokvareno je nešto mramora. Međutim se ne 
može tako reći o izdjelavanju ili odgajanju 
djece. Tu se radi o živom biću, koje ima vječnu 
dušu, dragocjeniji od svih mramora na svijetu. 

Doista i u prošlosti i u sadašnjosti mnoge i 
neuke majke odgajaju uzornu djecu. No one 

odgajaju djecu po načelima Evanđelja i nastoje, 
da im djeca budu slična najvećem Uzoru. Ali 
zastalno nitko ne će kazati, da uz zdrava evan- 
đeoska načela, koja su one u srcu nosile, i uz 
neko znanje o odgoju ne bi sam odgoj bio mno- 
go lakši, ljepši i sigurniji — a ujedno bi se iz- 
bjeglo mnogo teških pogrešaka u odgoju djece, 
koje se često zapažaju. 

U nekim zemljama postoje zato tečajevi za 
mlade majke, u kojima mlade majke dobiju kroz 
nekoliko mjeseci glavno znanje i upute za tje- 
lesni i duhovni odgoj pomlatka. No to nije do- 
voljno. Zašto ne bi postojali tečajevi i za mlade 
očeve? Ni očevi ne znadu sve, što je potrebno 
za odgoj djece, a i oni se također moraju za 
njihov odgoj brinuti. 

U nekim zemljama postoje posebne škole, koje 
pripravljaju djevojke za buduće majke. No te 
su škole pristupačne samo vrlo malom broju 
djevojaka. 

Kod nas je na tom polju vrlo malo učinjeno. 
Tek se kuša među ženskom školskom omladinom 
(i to ne posvuda) popularizirati tečajeve za bu- 
duću majku. No što je to sve prema onoj ve- 


¥ flHnHHH i 

Svatko ne može ići u kupalište, 

ali 

svatko može žrtvovati 100’ — dinara (20—25 ve- 
likih boca) i mjesec dana piti, mjesto druge vode 
samo našu čuvenu 

RADEINISKU 

onu sa crvenim srcima! 

No postoji u našim danima slučajeva zapušte- 
nosti obiteljskog odgoja ne krivnjom vanjskih 
prilika i jače sile, nego krivnjom komoditeta 
majke. Ima nažalost i takvih majki, koje se 
dosađuju s djecom i koje svu brigu za njih pre- 
puštaju svojim služavkama, kao što se nekad 
odgoj djece (kao najnevažnija stvar) prepuštao 
— robovima. 

Mnogo zanemarenosti u odgoju djece i mno- 
go nedostatne roditeljske brige za njihovu od- 
gojnu dužnost dolazi i iz prevelike revnosti oca 
i majke za visoke probleme i za raznovrsna dru- 
štva ili ustanova, no pogrešno je, ako roditelji 
za volju rada u tim društvima, koja danas po- 


likoj odgojnoj dužnosti i zamašitosti, koju ro- malo sputavaju obiteljsku zajednicu, zanemare 

ditelji treba da u obitelji vrše?! dužni rad, napose odgojni rad u vlastitoj obi- 

Još jedno zlo u suvremenim obiteljima, naro- telji. Isto tako, nelogično je, da na pr. jedna 

čito građanskim, jest: skoro neprestana o d s u t- dama radi na veliko u karitativnoj akciji (koja je 

nost oca i majke iz doma. Mnogi su inače vrlo pohvalna i plemenita), a u isto vrije- 

naši domovi, pored živih roditelja, bez roditelja, me njezina djeca kod kuće potrebuju itekako 
jer su zbog teških prilika prisiljeni, da i otac i karitativnosti i majčine prisutnosti, 
majka privređuju... Tu je rastrgan obiteljski Zbog stvarnih potreba našeg vremena, zbog 
život, rastrgana je obiteljska kompaktnost, ra- zaposlenih majki postoje obdaništa i zabavišta, 

spretano je domaće ognjište. Ne može biti traj- koja bi imala da bar donekle nadoknade rodi- 
nog kontakta, ne može biti dovoljnog reda, ne teljski odgoj, iako ga ne mogu posve zamijeniti, 

može biti ni uspješnog odgoja. No ima nažalost slučajeva, gdje se prema rije- 

Rod’telji se mogu brinuti za odgoj djece, no čima jednog pedagoga može kazati, da su te 

silom prilika više će na njih djelovati druge ustanove — za lijene majke . . . Roditelji među- 

osobe i drugi uzgojni faktori. Takvu djecu u tim moraju zapamtiti, da uzgajati dijete izvan 
ranijim godinama odgajaju služavke, malo ka- obitelji, znači, nesamo lišiti ga njegovih naj- 

snije škola — a onaj glavni odgojni čimbenik, ljepših i najdragocjenijih djetinjih prava, nego 

obitelj, zatajio je skoro posvema. ujedno znači dati mu vještački i pogrešan od- 

To je kruta činjenica naših dana, koju bi i goj . . . Nijedna socijalna djelatnost nema veće 

država i sve socijalne ustanove morale da na- važnosti od odgoja djece, a pri odgoju djece 

stoje poboljšati — majci povratiti njezinu dje- ne može ništa nadomjestiti majčin utjecaj u 

cu, a djeci njihove roditelje. domu. 



. ISUS USKRISI JAIROV'U KĆER 

Relijef u crkvi Majke Božje Lurdske u Zagrebu 


Izradila Mila Vod 

GRADIĆ 

U 

MINIJ A- 
TURI 



MODERNI GULLIVERI I NJIHOVE ŽENE NA ŠETNJI KROZ LILIPUTANSKI GRADIĆ 
Sav je u krasnom zelenilu stabalja, između kojih se ističu lijepe vile, kakve sebi možeš 
samo da zaželiš. Preko vode ide most, iza kojega vidimo kupalište, a s ove strane 

mosta i svjetionik 



LILIPUTANSKA CRKVA U ENGLESKOM STILU VLASNIK TOGA GRADIĆA MR. CALLINGHAM 

također ne manjka u tom minijaturnom gradiću] kod posla postavljajući i jednu minijaturnu vjetrenjaču 



LUKA SA BRODOVIMA I KOLODVOR SA ŽELJEZNIČKIM VLAKOM, 
a na livadi bijeli aeroplani liliputanskoga gradića 


Prije 7 godina smislio je 
Englez R. R. Callingham, da 
u svom vrtu u Beaconsfieldu 
načini liliputanski gradić, ko- 
jemu je dao ime Bekonscot. 
Tu je svoju zamisao ostvario. 
Evo donosimo nekoliko slika 
iz tog minijaturnoga gradića, 
koji je pobudio veliku senza- 
ciju. Tisuće ljudi dolazi da 
ga posjeti i da uživa u toj — 
rekli bismo — dječjoj igra- 
čki. Prihod, koji se ubere tu 
kao ulaznina, ide u korist ka- 
ritativnih ustanova. Zna biti 
koja nedjelja, te u jedan je- 
dini dan do tisuću osoba po- 
sjeti taj jedini svoje vrste 
gradić na svijetu. 

RAZGOVOR SA SELJAČKOM DJEVOJKOM 

Napisao Vilim Peroš 
»Je, ak’ bi baš šteli znati, v jeseni pem za 


Vrbovec je već tjedan dana pun blata i vode. 
Kula nekadašnjega staroga grada Zrinskih, Ca- 
stellum Verbovea, nekud se od kiše i naobla- 
čenoga neba usivila, a park uz župnu crkvu sv. 
Vida daje dojam pustoši i praznine. 

Cesta je puna kaljuža i blata, da se jedva 
krećem po njoj. Idem u obližnje selo Celine, i 
to po — intervju. Istina, običaj je, da se inter- 
vjuiraju samo visoke ličnosti, diplomati, bivši 
negus, filmske zvijezde, slavni boksači i drugi 
slavni ljudi, ljudine, ljudeskare, čovječuljci i čo- 
vječići, koji su »predmet« opće pažnje. Ali ići 
po intervju nekoliko kilometara daleko po bla- 
tu i vodi, i to k nikom nego k jednoj najobični- 
joj seljačkoj djevojci, nije zaista 1 , priznajem, 
ni moderno ni senzacionalno. Ni pitanja ni od- 
govori nisu također senzacionalni ni neobični, 
pa se na temelju njih nažalost ne će moći zaklju- 
čiti, da li će nam »budućnost donijeti blistavo 
sunce na političkom obzorju ili naoblačeno 
nebo«. 

Seljačku djevojku sam našao u jednom dvo- 
rištu, kako je u krušnoj peći pekla kruh. Bila 
je obučena u grubu haljinu, koja je željno oče- 
kivala sapun i vodu. Na glavi je imala povezan 
šareni rubac, a na nogama nekakve cipele. Do- 
šao sam do nje, pozdravio se s njom i započeo 
razgovor. Najprije se dakako razgovor kretao 
o vremenu, pa se i ona složila s tim, da je vri- 
jeme veoma slabo i da bi bilo kudikamo bolje, 
kad bi zahladilo i pao snijeg. 

Nakon toga razgovarali smo o seljačkom ra- 
du, pa sam je upitao, kako to, da joj je kruh 
tako crn. 

»Kak bu bel, kad je spečen od samoga raženog 
brašna?« 

»Pa zašto ne izmiješate malo boljega braš- 
na?« 

»Boljega skoro i nemamo. Ono malo, kaj ga 
još imamo, trijeba nam za svetke.« 

»Eh, to je drugo, ali mi se ipak čini taj kruh 
malo precrn.« 

»Je, črn je, črn ... Ali je sladak! Probajte! 
Probajte!« Ušla je i donijela iz kuće komadičak 
kruha. 

Uzeo sam mali komadić kruha i pojeo. I za- 
ista bio mi je sladak. 

»Vidim, da znate dobro ispeći kruh, ali mi 
recite, da li znate tako dobro i kuhati?« 

»Je, kuhati, kuhati . . . Onak’ po gospodski 
ne znam, ali tak po mužački nekaj znam; repu 
bum i žele skuhala, da si bute se prste obliza- 
vali . . .« 

»Vidim, vidim, da ste vi već prava djevojka za 
udaju.« 

»A kaj bi jošče o tem govoril, em ima 
»cajta«!« 

»Zbilja, koliko vam je godina?« 

»Na Blaževo sam navršila šesnajsto leto.« 

»Pa kanite li se naskoro udati?« 

Malo je pocrvenila: 


muž . . .« 

»A što ćete dotle raditi?« 

»Je, bum pri hiži delala. A morti bu banovina 
otprla i nekakvu školu za kuhanje i šivanje, 
koja bu trajala tri meseca. Tak se nekak pripo- 
veda po selu . . .« 

Znam već, o čemu se radi: banska uprava u ne- 
kim selima održava tromjesečne domaćinske te- 
čajeve, u kojima stručne učiteljice uče seljačke 
djevojke kuhanju, pospremanju stana, pa naj- 
osnovnije stvari iz hrvatskoga, računstva i hi- 
gijene. 

»Da li volite polaziti u školu?« 

»Još i kak! Samo ak’ je dobra učitelka! Kad 
sam hodila v pučku školu imela sam pokojnu 
Petrićku (Bog joj dal duši lehko!), a bila je ja- 
ko dobra. Sega nas je vučila: i čitati, i pisati i 
štrikati . . .« 

»Pa kad vam je tako lijepo u školi, zašto ne 
idete u domaćinsku školu u Lovrečini Gradu k 
časnim sestrama? Tamo bi bili godinu dana, ali 
bi naučili veoma mnogo korisnih stvari, koje 
bi vam i te kako dobro došle danas-sutra, kad 
postanete svoja gazdarica.« 

»Znam, znam, da se tam pri časnim sestrami 
takaj šega vuči i da je tam v školi jako lepo, ali 
ja nemrem iti, jer nemam — vremena,« rekla je, 
nasmijavši se široko, (pri tom je palcem počela 
trti kažiprst, pa sam odmah shvatio, da to »vre- 
mena« zapravo znači »novaca«!) 

»Koliko imate zemlje?« 

»A kaj imamo? Niš! Imamo šest rali grunta, 
a pet nas je pri hiži . . .« 

»E, pa ipak, prodate uz to koje tele, svinju, 
vola, pa se nešto gotovine nađe u kući . . .« 

»Prodamo, da prodamo! A V trijeba kupit soli, 
petrijola i koju škatulu šibic ... A onda (postala 
je sumorna i zamišljena) općinski namet, porez 
i drugo ... Se trijeba platiti, a bormeš se tri- 
jeba i nekak obleči i obuti . . . Da samo znate, 
kak su ti vražji oružniki hudi za porez! Mam 
kravu tiraju iz štale, če smo kaj dužni . . .« 

»Vidite, prije su seljakinje same tkale lan, pa 
su se oblačile, prele su vunu za čarape, a muš- 
karci su učinjali kožu za opanke, a danas bi 
sve htjele samo kupljene stvari nositi:- svilu, 
niske cipele, tanke čarape . . .« 

»Ni baš tak! Pređi ih je bilo više pri hiži, pa 
su jeni mogli delati na njivi, drugi v goricah, a 
ženske su mogle tkat i prest, a denes nas je malo, 
pa si moramo delati na njivi, da to malo bokčije 
obdelamo. Zato ni ni »cajta« prest i tkat, pa itak 
saki rajše gleda ono, kaj je lepše ... A onda: 
kad pemo v cirkov, moramo se nekak malo 
zrihtati i lepše obleči . . .« 

»A vi idete redovito u crkvu?« 

»Je, a kaj vi mislite! Čujte: da niste vi jedan 
od onih kaj veliju, da ni Boga i da si popi la- 
žeju?« 

( Svršetak na strani 141.) 

SITNA SREĆA 


VESELA PRIČA O MALOME ČOVJEKU OVELIKOOA GRADA — NAPISAO DR VELIMIR DEŽELIĆ, SIN 

(Nastavak) 


(U pohvali Vanićke ima i samohvale, jer se ku- 
ma sjeća, kako su i oni mladi gradili sebi kućicu 
na periferiji.) 

»Sreća po njih!« nađopunja gospođa Vanić- 
ka: »Sreća što nemaju većih zahtjeva. Moj su- 
prug ne bi mogao stanovati tako daleko izvan 
grada. No reci! Zar ne?« 

Vanić odmah kima da ne bi. 

A kum Duka primjećuje (ali ovaj put bez 
»sroka«) : 

»Znate, gospođa Vanić, naši su mladi navikli 
hodati, kad stunuju čak u trećem katu, a ne 
gospodski kao vi u prvom spratu . . . iste dvori- 
šne kasarne.« 

I bez predaha Duka odmah nazdravlja: 

»Gospodu Vaniće čašom pozdravljamo, našu 
smjernu hvalu njima dostavljamo; jer žalili nisu 
nikakvoga truda, pješice su s nama došli sve do 
tuda i svjedocima su ovdje htjeli biti! Njima 
u čast treba na iskap ispiti!« 

— Na te lijepe riječi — ispija čašicu na dušak 
prvi kancelista Vanić, dok njegova gospođa 
određuje: 

»Mi gospođe ne trebamo popiti! Niti treba da 
tko umjesto nas pije!« 

Žena kuma Duke skriva svoju čašu u dlan. 
Postidjela se što je već iskapala, te se baš time 
htjela pohvaliti: kako poštuje gospodlu Vaniće. 

Anica i Milko žele, da se svi dobro zabave i da 
svima bude lijepo. I od samog služenja, nuđe- 
nja i nutkanja ne dospijevaju da se sami poza- 
bave. 

Na stolu je još veća polovica šunke. Kad je 
Anica odrezala novi, najveći komad svom širi- 
nom šunke, taman se zabjelasala krupna kost 
iz ružičastog mesa, prepletenog nježnom mre- 
žicom masti. I miriše domaća šunka kao najfi- 
nija ružica. Tri je pčele oblijeću i traže cvijetu 
nevidljive prašnike i tučak. 

Ne budi zamjerao: ali usta sama odgrizaju 
dvostruke zalogaje. Tek gospođa Vanić griska, 
kao da su joj usta premalena. I ostavlja onaj 
komadičak kruha i šunke, što ga je prstima dr- 
žala . . . kao da joj se od puste otmjenosti gade 
vlastiti prsti. 

Još se teško odreći tečne šunke sa slasnim 
domaćim kruhom, kad već narezana orehnjača 
miriše i sja od masnih oraha. Tijesto je tanano 
kao papir, tek da drži orahe. 

Onda Anica, kao da se dosjetila, što je dosad 
zaboravila, vadi iz košare škatulju, a iz nje u 
tanki papir umotane kruške. Odmata ih redom 
i niže stolom. A kruške su -velike, žute, onakve, 
da u njih upadhu prsti i med se cijedi u dlan, 
pa u rukav do lakta. 

»Djeco, djeco, previše ste potrošili!« preko- 
rava dobrodušno kuma. 

»Nije previše za današnji naš dan!« raduje 
se Anica. 


I Milko se raduje. On se raduje upravo tome, 
što je Anica tako skladno rekla: »Nije previše!« 

; U taj se mah Milko sjeća svoga ujaka Mile. 
Nije čudo, što ga se sjeća! Ujak bi Mile, pokoj 
mu duši, k svakoj obiteljskoj slavi došao u grad 
i dovukao purana ili par pilića, rogožarac jaja 
i grudu maslaca, a za djecu košaru voća: tre- 
šanja, marelica, krušaka, šljiva, bresaka, ja- 
buka . . . već kako je godišnje doba bilo. 

Nije ujak Mile donosio iz preobilja! Bio je 
siromašak sudski podvornik. Živio je preskro- 
mno, otkidao od ustiju i pregarao . . . Jedina mu 
je životna radost bila: uspomena: kako je 
lijepo bilo u rodu; i očekivanje; kako će 
jednom opet poći. 



_ pelikan, clown među pticama 

Živi na Crvenome moru i na Nilu u Egiptu 


Neženja je bio Mile. K njemu se sklonila bo- 
ležljiva, neudata sestra. Njih je dvoje živjelo u 
najmljenoj nešto vlažnoj prizemnici, u kuhinji 
i sobici, a imali su još jednu veću sobu. U toj 
su sobi stajala dva kreveta puna mekih jastuka 
i perina. Ali tu nije spavao nitko. Ovo je čekalo 
svagda spremno: ako dobra namjera nanese u 
provinciju koga od roda. Rijetko se to dešavalo, 
zato se željnije očekivalo. 

O, da je ujak Mile živ, on bi sada svakako 
bio ovdje. I on bi se znao najzdušnije veseliti! 

Nenavikli na društvo, piće i nazdlravljanje: 
Milko se ne domišlja da bi trebao zahvaliti na 
kićenoj zdravici i napiti kumu i samozvanom 
stoloravnatelju Duki; a Vanić je patološki šu* 
tljivac. 

Kum Duka nazdravlja zato sebe s§m: 

»Za gutljajem vina spopala me želja! Svaka 
treća ide . . . stoloravnatelja, a znate da stola 
ravnatelj sam sšm . . . tko ne pije za me, . . . 
neka ga je sram!« 

Svojoj »autozđravici« smije se Duka najviše 
sam. 

I to je posljednja zdravica. 

Kada Millko hoće da naruči đaljnu litru, go- 
spođa Vanićka preokreće čaše, muževu i svoju, 
te objavljuje: 

»Moj suprug i ja ne pijemo više. Zar ne? No 
reci! . . . Naša je mjera tri deci, i to ne svaki 
dan. Mi se naime svake večeri kartamo remi, 
pa kada dobije moj suprug, onda pijemo naša 
tri deci, inače ne . . .« 

»Kako je to ganutljivo!« oduševljava se Đu- 
kina žena. »Oni se svako večer zajedno kartaju.« 

»No da, draga gospođo, ali vi niste od 1 kuće 
navikli na to.« 

»Bome nisam! Moja je mati imala devetero 
djece, a mi sedmero. I svi su nam, hvala Bogu, 
živi! Sada su se već poudavali, poženili, razišli 
svijetom i još nam je samo troje doma . . .« 

»Troje?« zgranjava se gospođa Vanić: »I vi, 
gospođo, velite — samo troje!« 

Dobra je Đukina žena u neprilici, kao da je 
rekla nešto nezgodno, pa ne znajući što čini: 
prekrene čašu. 

(Sada su već tri čaše na stolu poklopljene). 

Nastaje tajac. 

Kpm Duka gladi debeljušnom rukom trbuh: 

»Kad je blago sito... legne, pa preživa. I 
sit čovjek šuti, miruje, uživa!« 

Anica i Milko ipak ne prestaju nuditi, a kad 
nitko više ne može, Anica daje kruške i kolač 
kunu, da nosi kući djeci. 

I obje žene umataju kruške i komade nare- 
zan^ orehnjače u papir i slažu ih u kutiju. 

Vanićka samo gleda, škubi usta, te najzad 
progovara:,. 

»čtnh rhi se da nisam najstarija gospođa u 
društvu, ipak bih upozorila da se valja spremati 
donta. kad padne mrak, bit će nemoguće ovuda 
hodati.« ^ * 

»Nemoguće baš ne će biti!« prihvata Đukina 
žena (najstarija gospođa u društvu!): »Ali na 
djecu doma valja misliti . . . Sve lijepo je kratko, 
a baš nam je bilo lijepo. I hvala vam, djeco, za 
sve!« 

Kum Duka izgovara posljednje svoje »sti- 
hove«: 


»Nek’ bude mladima, što žele istiha, da se 
ovdje skoro proslavi i... gliha!« 

U ZAJEDNICI 

Kad se uveče muževi vrate s posla kući, bra- 
čni parovi u dvorišnoj trokatnici provode na ra- 
zličite načine svoj život u zajednici. 

Pavlin, prizemno lijevo, sjeda u kuhinji na 
škrinju za drva, gleda kako žena mijesi, pere, 
glača rublje, ili što već radi, pa joj pripovijeda 
sadržaj propovijedi s večernice, ili kakvu krvavu 
senzaciju, što ju je pročitao u izloženim večer- 
njim novinama. (I propovijed i senzaciju razra- 
đuje Pavlin na svoj način). To pričanje traje do- 
tle, dok ga žena ne ušutka, kako bi djeca mogla 
učiti školske zadatke . . . Onda Pavlin izlazi na 
stubište i puši lulu. 

Gospoda Vanići, prvi kat desno, kartaju remi. 
(Zapravo »šoštara«, tek vele otmjenije: remi!) 
Pod vodovodom se na tankom mlaziću vode hladi 
majušna boca s tri decilitra vina. Dobije li igru 
muž, onda će to vino popiti supruzi u zajednici. 
Dobije li žena, ona će vino dobro začepiti i spre- 
miti ga u izbu na cementni pod, a onoliko di- 
nara, koliko to vino košta, odvojit će žena iz 
kase kućanstva (iz škatulje od štirke) i ubacit 
u svoju zasebnu štedionicu (glinenog praščića). 

Kuštrebe, drugi kat lijevo, ako muž uopće 
dođe kući, provode sate i noći prekoravajući se 
i otresajući se jedan na drugoga bilo za što. Iz- 
jedaju se međusobno. Kuštrebica ustrajno štek- 
će, Kuštreba zalaje na mahove svojim dubokim 
glasom kao iz bačve. 

Milko dolazi svako predvečerje po Anicu pred 
radionicu Ženske udruge za narodna veziva. 
(Ovdje ona sada svakoga poslijepodneva veze 
neki veliki vez za svjetsku izložbu). 

Onda njih dvoje polaze gradom da gledaju 
izloge. I to takve izloge, koje prije nisu ni pri- 
mjećivali da postoje! Oni na primjer motre že- 
ljeznarije. Milko, stolarev sin, razumije se do- 
bro u razne drvene radnje. Kao dječak gledao 
je sate i dane kako stolari rade. Po novograd- 
njama, gdje bi mu otac bio zaposlen, motrio je 



i bubrega. — Pomaže kod arterioskien 
i hemoroida. — Olakšava muke i boli 1 
reumatizma i kostobolje. — Ublažuje oi 
leijja kod mjesečnog pranja i mijene. 
Odstranjuje smetnje od debljanja i 
itkim. 

Dobiva se u svim apotekama. 

— Re& S. br. 1983/1933 

i zidove, tesare, limare, ličilce. Ali u željezo se 
ne razumije gotovo ništa. Zato njega sada zani- 
maju razni čavli, vijci, klinovi, kvake, zasuni, 
okviri i čega to sve u željeznarijama ima, a tre- 
ba kod gradnje. 

Anica pak pregledava štednjake. (Štednjak je 
savremeno »ognjište«, a za dom se veli »doma- 
će ognjište«!) Od štednjaka počinje Anica u mi- 
slima graditi kuću ... A ima u izlozima željezna- 
rija prostih limenih štednjaka, ružnih i ni za što. 
Ima ih željeznih, manje i više zgodnih. Ali jedan 
— to je Aničina ljubav na prvi pogled! I što ga 
dulje motri, sve joj je draži. Kao kutija. Bijelo 
emajliran. Malen, a ima ploču s tri otvora pokri- 
vena kolutićima za sve vrste lonaca i šerpenja. 
I još je kotlić za vodu pod pločom, pa se nešto 
može grijati nad parom. Pećnica je zdesna, a 
vratašca za loženje i vađenje pepela nalijevo. 
Hvataljke su na vratašcima lijepe kao puceta na 
svečanoj haljini . . . Jednim se kazalom može 
udesiti da vatra gori: jako, srednje i slabo. I 
što je još divno: ima jedan zasun, pa se može 
načiniti da zimi štednjak grije kuhinju, a ljeti 
se toplina pušta ravno kroz dimnjak. 

Ojunačili su se i nakon trećega ogledanja, to 
će reći četvrti dan, ušli u dućan i pitali: pošto je 
takav štednjak? 

Skup je. Ali nije nedokučiv! . . . Anica bi ga 
kupila kad dobije naplatu za onaj svoj vez od 
Udruge. Umotali bi ga u veliki čisti papir (što 
će ga Milko dobiti u tiskari), pokriti ga kakvim 
vezivom i neka stoji u sobi do kreveta. 

Smelo ih, kad je trgovac pitao: trebaju li šted- 
njak s dimnjakom nalijevo ili zdesna? Rekli su 
da će se dogovoriti. 

Putem do kuće gledaju Milko i Anica po svim 
kućama dimnjake. Dosada su prolazili pokraj 
kuća, kao da na njima nema dimnjaka. Sada mo- 
tre i odgonetaju: koji li su dimnjaci lijevi, a 
koji desni? I po čemu se to prepoznaje? 

I kao što oni počinju zapažati stvari, koje 
dosada nisu primjećivali, tako nailaze u novina- 
ma na članke, opise i slike, kojih kao da nekada 
nije bilo, a sad su tako zanimljivi, pobudni i ko- 
risni. 

Jedan takav članak sa slikama Milko je čak 
tipkao na lajnotajpu. 

Toga predvečerja nisu mladi muž i žena pošli 
gledati izloge. Sjeli su na najbližu klupu putem 
i Milko je tumačio, opisivao, predočivao rukama 
i crtao u pijesku. 

Kuhinja će biti posvema malena. Neka se do- 
maćica ne zamara hodajući kuhinjom i preva- 
ljujući dnevno čitave kilometre uzalud. Nego 
neka joj je sve pri ruci. 'Ona može zapravo i sje- 
diti između stola i štednjaka, a unaokolo su po- 
svuda takve spretne police i vješalice, te se do- 
maćica samo okrene i dohvati što joj treba. 

Anica upinje svu pažnju, da potpuno shvati, 
kakva će to biti njezina kuhinjica.i da upamti 
raspoređaj nacrtan na tlu u pijesku. (Upravo 
joj je žao: kako će taj nacrt prolaznici za čas 
pregaziti ili, ako štogod od njega ostane, kako 
će ga pometač raščeprkati svojom tvrdom me- 
tlom od brezovih šiba.) 


»Takve su spretne kuhinje u željezničkim va- 
gonima. A u tim se putujućim kuhinjama mogu 
kuhati i te kako fini i obilni ručci i večere, i to za 
po stotinu osoba ujedamput. Čak su u vagonima 
te kuhinje upola manje!« 

Milko i Anica idu na željeznički most. Možda 
će odatle vidjeti koji vagon s takvom kuhinjom. 

Već drugi, treći dan dolazi Milko sav uznesen 
i oduševljen nekim posvema drugačijim nacr- 
tom od onoga, što ga je nacrtao u pijesak, a 
Anica upamtila do u tančine. 

»Kuhinja treba da je velika, zračna i svijetla! 
Jer domaćica (koja nije milostiva gospođa, nego 
radi sama) provodi najveći dio života u kuhi- 
nji .. . U takvoj velikoj kuhinji ima udobno 
mjesto gdje se jede. Niša! (Tu riječ izgovara 
Milko razgovijetno i naglašeno). Ta je niša u 
uglu i kao malo zaklonjena, te se pričinja da 
baš nismo u samoj kuhinji ... A dok žena zavr- 
šava jelo, može razgovarati s mužem i muž s 
njome. I od stola može domaćica paziti, ako joj 
je još štogod na štednjaku i u pećnici ... I naj- 
ljepše je toplo u kuhinji. Uz jednu se vatru i 
kuha i grije! ... I onako bi živjeli u kuhinji, 
tek kada je tu niša, to je spretnije i prijatnije.« 

Anica se već uživjela u tu svoju veliku, zrač- 
nu i svijetlu kuhinju s nišom, i prihvaća i nasta- 
vlja pripovijedanje: 

»Kada se na stolu ne bude jelo ni radilo, onda 
će stol biti pokriven onim stolnjakom od gru- 
boga žutog platna, na kojem su velikim bodo- 
vima navezeni crveni makovi, modri različak i 
žuto žito. Nasred stola stajat će žućkasti vrč s 
modrim piknjama . . .« 

»Dobro!« — odobrava Milko. — »Piknje na 
vrču i različak na stolnjaku, nekako su slično 
milori modrilo.« 

Tako razgovaraju Milko i Anica, i sve više 
i više imadu jedan drugome da kažu. Jedva do- 
čekuju večer, da ispripovijedaju čemu su se 
kroz dan domislili. 

Pričaju putem do kuće. Pričaju dok Anica 
sprema večeru. I za večerom. I poslije večere, 
kada žena pomiva suđe, a muž joj pomaže bri- 
sati, da što prije svrše, pa da se zavuku u kre- 
vet, i tu nastave pričati o budućoj kućici. 

Nitko ne zna do kada razgovaraju, jer svijetlo 
utrnu, pa se u tmini ne vidi na budilicu. 

I kada se već čini da su zaspali . . . još će se 
Milko ili Anica sjetiti nečega i zapitati najti- 
šim glasom: »Spavaš li?« 

Ako se onaj drugi javi . . . pričat će dalje ko- 
ješta i svašta o svojoj kućici i Dugom Izbrešku. 

Ti njihovi razgovori lijepi su kao večernja mo- 
litva. Ta čista njihova radost u zajednici mora 
biti i Bogu ugodna . . . Oni je uokviruju pobož- 
nim strehovitim uzdahom. 

Kad lijegaju, izgovore svagda zajedno: 

»Čuvaj nas, Bože, dok spavamo. I Tvoj bla- 
goslov neka bdije nad nama!« 

A kada utihnu da zaspe, u svome se srcu za- 
hvaljuju: 

»Hvala Ti, predobri Stvoritelju sviju stvari, za 
sva dobročinstva Tvoja i za ovu našu sreću, 
koju si nam udijelio!« (Nastavit će se.) 

GROFICA PUSTOLOVKA 



GROFICA ELVIRA PAULIERE 


Bilo je to godine 1913. Elvi- 
ra je bila krasna djevojka od 
21 godine. Roditelji su joj bili 
bogati plemići na jugoistoku 
Francuske. O Elvirinoj ljepoti 
govorio je cijeli onaj kraj, a ro- 
ditelji su u tom uživali i obasi- 
pali svoju kćerku svim mogućim 
sjajem. Mladići su se otimali 
za njom. I birala je. Sastajala 
se na sastanke sad s jednim, sad 
s drugim. Ali onda joj je srce 
prema jednom planule - pra- 
vom ljubavlju. Imala je dvade- 
set godina. Njenim se roditelji- 
ma međutim taj njen odabranik 
nije sviđao, jer je bio sin siro- 
mašnije građanske porodice, a 
još nije bio ni svršio medicinske 
nauke. No ona se nije obazirala 
na volju svojih roditelja. Morali 
su i njezina odabranika pozivati 
na kućne zabave. Tu je on imao 
prilike vidjeti sve te je napisao 
Elviri oproštajno pismo: »Uvi- 
dio sam, da ipak nismo jedno za 
drugo. Moje vas skromne mo- 
gućnosti ne bi mogle učiniti za- 
dovoljnom i sretnom. Trpjeli bi- 
ste možda cijelog života. Zato je 
bolje: rastanimo se kao prija- 
telji za vremena . . .« Srce se El- 
viri stislo. Zaplakala je. Ali 
uvrijeđeni ponos bio je jači od 
ljubavi. Odlučila je »nezahvalni- 
ku« dokazati, da ni njoj nije 


stalo do njega. Udat će se za 
prvoga, na kog se namjeri. 1 
oko joj zapne na četrdesetgo- 
dišnjem grofu Paulieru, koji je 
nedaleko imao krasan dvorac. 
Ništa zato, što je dvostruko sta- 
riji od nje. Vrlo je bogat. Elvi- 
ra se osvetila svom nesuđenom. 

Isprva je sve dobro bilo. Ali 
tada bukne svjetski rat. Godine 
1915. razoriše njemačka topov- 
ska taneta cijeli dvorac grofa 
Pauliera. Grof proda od jada 
sav svoj imetak i odseli sa svo- 
jom mladom ženom u Buenos 
Aires, gdje su se na Elviri počeli 
opažati znakovi nezadovoljstva. 

Uto se stadoše dešavati čudne 
stvari. Kudgod je grof Paulier 
sa svojom ženom dolazio u po- 
hode, svagdje su nestajale dra- 
gocjene stvari. Tako su jednom 
bili na večeri kod nekih boga- 
taša, pa je domaćici nestao 
ovratnik od dijamanta . . . 

Prošle godine navršila je gro- 
fica Elvira 45. godinu života. Za 
njen rođendan kupio joj je muž 
narukvicu od dijamanata. Hti- 
jući je iznenaditi spremio je taj 
dar uoči rođendana u ladicu svog 
radnog stola. Te noći osjećao je 
boli u želucu pa nije mogao za- 
spati. Najedamput začuje neko 
šuštanje u pokraj noj sobi. U taj 
čas se sjeti na dijamantnu naru- 
kvicu. Da nije provalnik? Digne 
se, zgrabi revolver i pođe u svoju 
radnu sobu. U mraku spazi do- 
ista neku sjenu. Opali iz revol- 
vera. Krik. On zapali električno 
svijetlo i na svoj užas ugleda 
svoju ženu okrvavljene ruke, a 
do nje na podu dijamantnu na- 
rukvicu. Na hitac sletjela se sva 
kuća. Dojurio i stražar. Ustano- 
vilo se, da je grofica htjela od 
svog vlastitog muža ukrasti dra- 
gocjenost. 

Vlast se nije dala namoliti od 
grofa, nego je Elviru strpala u 
zatvor kao kradi jivku. No liječ- 
nici ustanoviše, da je to u nje 
bolest. I dovedoše je u sanatorij. 
Primarius sanatorija bio je mu- 
dar čovjek, pa je cijelu zago- 
netku grofice Elvire brzo i lako 
riješio. Utvrdio je, da ona nije 
obična kleptomanka. Njena na- 
rav nije nalazila dosta zadovolj- 
stva u životu niti je imala čim 
da se bavi, a po nesreći dospjela 


je i u zemlju, u kojoj se rad že- 
ne ne drži časnim. Nije se dakle 
mogla predati radu u kući, jer 
bi je služinčad bila ismjehivala, 
pa je čitala pustolovne romane. 
I u njenoj se duši razvila želja 
za pustolovinama. Stala je živjeti 
dvostrukim životom: po danu je 
bila dobra žena, a po noći krad- 
ljivka. U njenoj su sobi otkrili 
cijelo čudo ukradenih dragocje- 
nosti. Ali te dragocjenosti imale 
su za nju čar samo, dok ih se 
nije domogla. 

Primarius sanatorija savjeto- 
vao je grofu, neka pođe sa svo- 
jom ženom na neka daleka pu- 
tovanja, gdje bi se njena narav, 
željna pustolovna života, mogla 
izdovoljiti. I zaista grof je pro- 
dao sve, što je imao, te je s ne- 
kim stručnjacima pošao u puste 
krajeve južne Afrike, da istra- 
žuje uzroke bolesti spavanja. Na 
tom ga putu prati i njegova že- 
na Elvira kao tajnica. Sva je 
sretna: život joj više ne teče 
jednolično i dosadno, nego se 
svaki dan pružaju same od sebe 
nove prilike, da se izdovolji u 
svojim pustolovnim sklonosti- 
ma. I na tom putovanju kroz 
divlju Afriku ove godine slavi 
pustolovka srebrni pir . . . Z. 



SIR ARTHUR WAUCHOPE, 
dosadašnji engleski visoki komesar u Palesti- 
ni, napušta 1. ožujka svoje mjesto, koje je 
zauzimao od srpnja 1931. Iako je on g. 1936. 
stišao arapsko-židovske nemire, engleska vla- 
da ne drži, da je on dovoljno jake ruke za 
sadašnje prilike uoči odluke o razdjeljenju 
Palestine na židovsku i arapsku državu 




PROLJEĆE SE BUDI - 


SKUPINE IZ GLUME DRA VELIMIRA DEŽELIĆA SIN \ „HORVACKA VITIJA« 


PROLJETNO CVIJEĆE 

SLIKA IZ „HORVACKE VITI JE* 


Bit će stoljeće i po, kada je 
starac Grgur kapucin, svjetov- 
nim imenom Juraj Maljevac, 
napisao nježnu kajkavsku pje- 
smu »Horvatska od Kristušovoga 
narođenja vitija«. Ta je pjesma 
tiskana godine 1800., a i zabora- 
vljena. Nego u preradbi kao bo- 
žićna igra oživjela su je zimus 
djeca š'kola sestara milosrdnica 
u Zagrebu. (»Obitelj« je o toj 
priredbi pisala u 1. broju.) 

Kod preradbe stare »Horvat- 
ske viti j e« uzet je za prikaziva- 
nje srednji dio, koji je najdra- 
žesniji, najživlji i baš najviše 
hrvatski i kajkavski. To su pri- 
zori, koji se odigravaju pred za- 
tvorenim vratima nebeskim, na 
koja kucaju svi mjeseci godine 
od Siječnja do Prosinca i »re- 
dom verno prose«, jer bi »vsa- 
ki Mesec rad tak srećen biti, da 
bi Kristuš hotel vu njem se ro- 
diti«. Mjeseci se pred nebeskim 
vratima hvale, čime koji obiluje, 
i nadmeću še opisivanjem, kako 
je kada na zemlji - — ne bi li time 
namamili »Detece Jezušeka«, da 
siđe na zemlju. Pomalo Mjeseci 
jedan drugoga i podcjenjuju . ., 
jer šta će Djetešce Isus na zem- 


lji: dok je ona smrznuta i lede- 
na, nego neka dođe u ono vri- 
jeme, kad se budi cvijeće i pro- 
ljeće! I proljetni Mjesec poka- 
zuje ljepotu prvoga cvijeća. 

'Naša slika predočuje te pro- 
ljetne cvjetiće i njihovu igru 
pred nebeskim vratima. 

Proljetni Mjesec hvali svoje 
cvijeće i sebe samoga, kako je 
»lepo na svetu, gda je vse vu 
cvetu«: 

Cvete svilen šafran 
i samtasti fajgl, 
gizdavi tulipan 
i pisani najgl. 

Cvete mačuhica 
i črleni ognjec, 
cveteju srčeca 
i dišeći klinčec. 

Roža se rascvala, 
kruna protuletja, 
i lilija bela, 
kraljica od cvetja. 

Ah! Nije moguće 
vsega povedati! 

To cvetje cvatuće 
treba pogledati! 

I cvijeće se javlja i plete živi 
vijenac pjevajući: 

Polja, vrti, grmlje, 
voćnjaki drvlje 

su v cvetu, su v cvetu! 

Svet oblečen v rožu 


čeka volju Božu 

presvetu, presvetu... 

Uz tu pjesmicu i igru proljet- 
nih cvjetića proljetni Mjesec 
moli: 

Čuj me, Bogek mali! 

Čuj me, kak Te zovem! 
Vmnogi su Te zvali; 
ali ja Ti povem: 

Hoću fijolice 
drobne Ti nabrati 
pak Tvoje pelnice 
z njiini posipati. 

Na poplun prišijem 
rožice cvatuće, 
na vilahen šijem 
klinčece dišuće. 

No? Kaj veliš na to? 

Čekam odgovora! 

Al’ ni vredno za to 
dojt’ z nebeškog dvora? 

Nažalost vrata nebeska ostaju 
zatvorena i Djetešce Isus ne si- 
lazi na zemlju u proljeće. Ipak 
Stvoritelj vraća hvalom svima, 
koji su dobre volje, i iskazuje im 
milost: 

»Mart i Traven čuju kričanje 

Hosana!«, 

vide kak bu Ljudstvu Božje Telo 

hrana, 

Križni put dožive i z Groba Stajanje! 
Rožnjak bđde videl v Nebo 

othajanje. 

Prevedeni roman „Obitelji 1 


RUŽE ZELENOG OTOKA 


ROMAN IZ IRSKE PROŠLOSTI 

'Konji su postali nemirni i stali se ritati. Zato 
su Rory i kočijaš skočili k njima, da ih umire. 

»No, što je to, lude?« Ritate se, mjesto da se 
veselite, što vam nije potrebno vući kočiju!« 
Tako im je govorio- i naposljetku mu je pošlo 
za rukom umiriti ih. Zatim je rekao kočijašu: 
»Znate li, što ćete učiniti? Ispregnite konje. Ov- 
dje uz jarak mirno će pasti, s jednim pojašite 
u grad i dovezite drugu kočiju.« 

»Vjere mi, to je izvrsna misao!« veselo će 
kočijaš. 

»A mi da ostanemo ovdje? Ta već je tama i 
može doći netko i umoriti nas, kad vas ne bude,« 
javila se dama. 

»Vrag će se muti jati, da vas umori! Ne treba 
vam se bojati ničega,« mirio ju je Rory na svoj 
način. »Žurno na zekonju, Hoolaghane, i opali 
ga kao strijela!« 

»Što je to, što govori o nekoj strijeli?« 

»On samo daje upute kočijašu, milostiva,« od- 
govori mladi putnik. 

»Pobrinut ću se, da konji međutim budu mir- 
ni,« Rory će. »Evo, ovdje dajte nogu, dignut ću 
vas na životinju.« I Hoolaghan stupi nogom na 
Roryev desni dlan i tako skoči na konja. 

»Tako,« Rory će, »sad ste gore, pa naprijed! 
Žurno u grad! Na vrat, na nos!« 

»(Bože moj, što to opet govori o rezanju vra- 
tova i nosova?« zapita dama. 

»Ništa, milostiva, umirite se,« mirio je putnik. 

»Doista ne treba vam se ni najmanje bojati, 
milostiva,« rekao je Rory, kad je dignuo Hoola- 
ghana na konja, »domala će vam doći kraj.« 

Dama se stresla na te riječi, ali nije ništa rekla. 

»A sada, gospodine,« okrenu se Rory k svom 
mladom suputniku, »vrijeme je, da mislimo na 
9e. Čemu da čekamo na drugu kočiju? Do grada, 
kamo mi 9e čini da putujete, imade još nekoliko 
milja, a do moje kuće, koja je onamo preko, 
nije daleko, približno samo dvije milje. Ako 
vas ne smeta doći. u kuću siromaha, bio bih veo- 
ma ponosan, kad bih vašoj časti mogao dati kre- 
vet, i premda ne bi bio tako dobar, kakvom ste 
navikli, bio bi ipak bolji, nego da čekate tu na 
putu.« 

Mladi putnik zahvali Roryu na dobroti i od- 
vrati, da bi mogao poći pješke u grad, kamo je 
nakanio. Tomu je Rory prigovarao, da bi mogao 
zalutati, kad ne zna puta, jer pratiti bi ga mo- 
gao samo do onamo, gdje se njihovi putevi ra- 
zilaze. I tako je svog suputnika naposljetku 
ipak nagovorio, da je prihvatio ponuđenu gosto- 
ljubivost. Kad je putnik potražio malenu torbu 
iz svoje prtljage, koju je htio baciti na rame, 
Rory mu je to branio govoreći, da mu na svaki 
način mora dozvoliti, da mu je on ponese. 

»Vi imate svoju prtljagu, koju morate nositi,« 
branio 9e putnik. 


— NAPISAO SAMUEL LOVER 

(Nastavak) 

»Naravski da imam, ali samo malen smotuljak, 
lagan kao pero.« 

»A vaši ražnjevi, Rory?« 

»Za Boga, skoro bih bio na njih zaboravio!« 
kliknuo je Rory. »Ali ni ražnjevi nijesu teški, 
zato mogu posve lako ponijeti sve zajedno.« 

»Čekajte časak,« reče putnik, čija je uljudnost 
bila tako velika, da prestrašene dame nije mogao 
ostaViti bez zaštite. Stupio je u kočiju i ponudio 
joj svoje usluge. 

»Veoma sam vam zahvalna, da se tako lju- 
bazno zauzimate za mene, ali ovdje je moj 
muž.« 

»Hvala,« javi se malen čovjek, naoko bijedan, 
koji dosada nije ni riječi progovorio. »Ja sam 
muž ove dame.« Nije se usudio reći: To je moja 
žena. 

Mladi gospodin se poklonio i ostavio saputnike 
u kočiji na cesti, a sa svojim je vodičem čvrsto 
koraknuo prema selu Rorya O’Mora. 

»Mislim, da će ti ljudi čekati na pomoć još 
prilično dugo,« progovorio je saputnik. 

»I ja mislim, da će dugo čekati,« povladi Rory, 
»i nikoga mi nije žao.« 

»Zar vam se ne smili nesrećna žena?« 

»Dašto,« kliknuo je Rory. »Budala je tako 
vikala, kao da joj tko reže vrat; i kad bi joj ga 
prerezao, ne bi bila nikakva šteta za sve one 
gluposti, koje je izblebetala! Kao da su sami 
ubice i razbojnici u ovoj zemlji! Vjere mi, naša 
bi zemlja bila mirna, kad bi nas ostavili u miru. 
To nas boli, što za svaku malenkost proglase 
prijeki sud, što nas psuju i zlorabe našu svetu 
vjeru.« 

»A je li narod zadovoljan tim stanjem?« 

»Ne znam, zašto ne bi bio zadovoljan! Kako se 
danas moje srce ugrijalo, gospodine, kad 9 te 
onom ružnom Scrubbsu rekli, što ga je išlo. 
Dobio je, što je tražio!« 

»Tko je taj?« upita mladi putnik. 

»Nije daleko odavle. Kažu mu sakupljač.« 

»Sakupljač čega?« 

»Svega, što hoćete. Ubire desetinu za pastora, 
zakupninu za zastupnika, poreze i sve takve 
stvari, i zato ga zovu sakupljačem.« 

»On nije Irac, zar ne?« 

»Ne, hvala Bogu, nije, imamo barem jednoga 
lopova manje.« 

»Je li već dugo ovdje?« 

»Ne predugo. Sjećam 9e, da je došao- k nama 
s nekoliko konja kao nekakav niži stajski sluga 
s nekim oficirima. Tada mu je bilo loše. Na sebi 
nije imao ni toliko odijela, koliko si pljunuo; 
bio je sama kost i koža, a i ta je visjela na nje- 
mu, kao da nije bila njegova. Odmah prve ne- 
djelje pošao je u protestantsku crkvu, i budući 
da je ovdje malo protestanata, pastor mu se 
obradovao. Da ljudima ne pravi sramote, dao 

mu je pastor neko skromno odijelo i zatim ga 
uposlio, gdje je samo mogao. Tako se prikrpio 
uz pastora i dizao se od stepena do stepena. Pa- 
stor ga je preporučio' sucu i taj ga je podupi- 
rao. Sudac ga je imenovao sakupljačem, i sada 
ima lijepu kuću i imanje, premda je tada, ne 
dugo od toga, kad je došao ovamo, spavao na 
gostionica revu sjeniku.« 

>^Pastor je dakle njegov zaštitnik, zar ne?« 

»Nesamo pastor, nego i suci, jer znadu, da ga 
sudac Ransforđ štuje.« 

»Kako je došao u sučevu milost?« 

»Sucu je napravio uslugu, kad 1 mu je preuzeo 
ljubovcu, koja mu je pravila neprilike. Razumije 
se, da mu je sudac za to dao i nešto novca. Želio 
je, da iz ljuibovce načini poštenu ženu, čega 
Šcrubbs nije odbio. I sada je vidiš, kako se sva- 
ke nedjelje vozika s tim podlim čovjekom u cr- 
kvu. Na sebi ima više trakova nego ih imade ka- 
kav kramarčić.« 

»Što kaže pastor na sve to?« 

»Što joj on može, gospodine? Ta nije on kriv, 
što je liišla krivim putem. Ako je bila grešnica, 
mora joj to više pomoći, da se popravi.« / 

»Vi je sudite sa stanovišta kršćanskog milosr- 
đa, a to je vrlo lijepo,« napomenu mladi putnik. 

»Ne smijete biti tvrdi s ipastorom, jer je dobar, 
prijatan, miran čovjek i prijatelj našega žup- 
nika oca Kinshela. Obojica objeduju sa sucem, 
kad je ovdje. Nije li sve to srdačno?« 

»Veseli me, što čujem' nešto takvo.« 

»Ali je Scrubbs neprijatan čovjek, upravo kao 
i njegova žena. Zacijelo, pastor ne može ništa 
:zato.« 

»Vidim, da volite pastora,« putnik će. 

»Zašto ne? Uman je i dobar čovjek. Rado lovi, 
strijelja i uopće rado se zabavlja.« 

»Mislite li, da se to pristoji za svećenika?« 

»Vi ste preoštri prema svećenicima, gospodine. 
Zašto se ne bi i oni veselili i zabavljali?« 

»Živi li sudac Ransforđ već više vremena 
ovdje?« 

»Ne, samo kada dođe u lov. Tada dovede sa 
sobom dovoljno društvo. Inače je ovdje sve za- 
pušteno. Ovdje je samo stara žena i nekoliko 
sluškinja, da mu čuvaju kuću, čopor i stajski 
sluga k tome.« 

»Samo jedan sluga, a čitav čopor pasa?« 

»Da. Pasa zapravo nema ovdje, kad nema 
njega. Nekoliko ih dade jednom zakupniku, ne- 
koliko drugomu i tako redom. Kada dođe ova- 
mo, sakupi ih i tako sebi prišteđi trošak za njih.« 

»Prljavština!« kliknuo je putnik.. 

»O, ne kažite toga!« 

»Kako da nazovem čovjeka, koji svoje pse 
objesa svojim siromašnim zakupnicima?« 

»Ali uprikos toga nije prljav. Kad je ovdje, 
imade naime svega, što si čovjek može izmisliti, 
u izobilju. Francusko vino teče kao voda i svaki 
može da natoči, koliko hoće, kako su mi rekli,« 

»To je samo razmetanje, koje prema mojim 
nazorima, ne može oprati njegove prljavštme. 
Zar ne osjeća, ako mu siromašni ljudi tove lo- 

vačke pse, da njegovoj zabavi doprinose njihovi 
žuljevi?« 

»Sve je sušta istima, što kažete. Ali mi ne gle- 
damo tako potanko sve, što radi gospodin. Ni 
ja sam nijesam proti životinjama, jer s onim 
psima, koje preuzmem, imadem veliko veselje.« 

»Kako to?« 

»S njima, gospodine, lovim zečeve.« 

»Svakako su to dobri psi.« 

»O da. I to je posve naravno i bilo bi kruto, 
kad iim ne bih dopustio tog veselja.« 

»I svi lovite s njima zečeve, kad su u vašoj 
opskrbi?« 

»Da, svi.« 

»Pasja četa ipak nešto vrijedi.« 

»Istina. Koji isu put nekako predivljii, ne ta- 
jim, ali i to mora biti.« 

I tako je Rory razgovarao s mladim strancem, 
dok su hodali putem, i pričao mu o sucu, pasto- 
ru i sakupljaču. Njihov je razgovor najednom 
prekinuo dubok lavež pasa, na koji je Rory 
odgovorio na taj način, da je pse pozvao po 
imenu. 

»Ovdje su. Vidite, sad smo kod kuće.« 

Krenuli su u usku ulicu. Dva psa su dojurila 
i veselo skakala na Rorya i oko njega sa svim 
dokazima pasje odanosti. 

»Bježi, Benči! Dolje! Još ćeš' mi i plašt po- 
vući s leđa! I ti, Lizune, ne marim sa tvoje po- 
ljupce! Dolje, divljaci, bježite, lude, ta ne mogu 
naprijed!« I tjerao je dobre, vjerne životinje od 
sebe. Njihovi dokazi ljubavi bili su mu više nego 
ugodni. 

»Jadnih li životinja,« rekao je strancu me- 
kanim glasom. »Kako je čovjeku dobro, kad mu 
dođe pas ususret i kaže: dobro došao kući!« 

»Više nego pas, dragi Rory!« odjeknuo je 
sladak glas iz tame, i za čas je dotrčala k Roryu 
djevojka, zagrlila ga i ljubila. 

Toplo joj je uzvratio. zagrljaj i rekao: 

' »Kako je majci?« 

»Dobro, hvala,« odgovori djevojka. 

»A. ti, draga 'Mary?«i' 

»Oh, ja! Što mi manjka? Pričaj, kakav je 
P.ubliin i kajko ; ti se sviđa i jesi li mi donio svi- 

9rT sestra,« rekao je Rory svojemu 

J&9P4H Marijinih pitanja, koja’ je tek 



sada opazila stranca, poklonila mu se i promije- 
njenim glasom rekla: 

»Službenica sam vam, gospodine.« 

»Potrči, draga Mary, i reci majci, da smo do- 
šli,« rekao je Rory i ipritom stisnuo sestru za 
laikat, čime joj je htio reći: Pospremi u kući, 
koliko se dade. 

Mary je bratov nijemi znak potpuno razu- 
mjela i žurno potrčala. Kad su putnici došli do 
kućice, našli su majiku i sestru takve, kakvi su 
uljudni ljudi, kad ih preseneti dragi posjet. Čuo 
si razne glasove štropotanja i pomicanja stolo- 
va i stolica, spremanja stvari u kut, čuo si šum, 
koji nastaje, kada tko s uglom pregače maše 
i briše. Sve je to svjedočilo o nastojanju obiju 
žena, da neobičnoga gosta dostojno prime. 

Kad su unišlii 1 , dočekala je udovica sina s ma- 
terinskom ljubavi: nježno ga poljubila i s pobož- 
nošću, kojoj je irski seljak tako mnogo odan, 
i koja je njegovo glavno obilježje, kliknula: 

»Neka te blagoslovi Bog, mili moj sine! Do- 
bro došao kući!« Zatim se obratila k strancu i 
s onim mekanim naglaskom Irca, koji tako do- 
bro izrazu je najnježnija ganuća čovječje duše, 
rekla: 

»Dobro nam došli, gospodine!« 

Stranac se zahvali i mirno sjedne. Rory je 
također sjeo i nesmetano razgovarao sa svojim 
gostom. Tu i tamo nije se mogao svladati, a da 
se ne obazre za majkom, koja je imala pune 
ruke posla, i ne zapita je: 

»Mogu li vam u čemu pomoći, mila majko?« 

Odgovor je uvijek bio: »Ne, mili sine. Ti si 
umoran od puta. S Marijom ću sve urediti, što 
je potrebno. Veoma smo vesele, što si opet kod 
kuće, i ponosne, što si doveo gospodina. Nada- 
mo se, da će biti zadovoljan s našom poslugom. 
Premda smo siromašni, on nam je od srca do- 
bro došao.« 

Stranac se zahvali za njenu prijaznost. 

»Kad bismo bile znale, gospodine, da ćete doći, 
bile bismo vam spremile par pilića. Kadi bi go- 
spodin htio malko pričekati, bilo bi to brzo spre- 
mljeno. Međutim molim, da se zadovoljite sla- 
ninom i jajima.« 

»IDraga gospođo,« rekao je stranac, »molim 
vas, ne mislite večeras na piliće, veoma sam gla- 
dan i za mene ne će biti ništa bolje nego tanjur 
slanine i jaja, a to će biti tim bolje, što brže 
bude spremljeno.« 

Slanina i jaja bili su za čas spremni. I dok se 
majka vrtjela po kuhinji, Mary je prekrila stol 
hrapavim bijelim stolnjakom, sa svijetlog or- 
mara s fijokama uzela je čiste tanjure iz polu- 
porculana i sve pripravila za večeru. Gladni put- 
nici večerali su s izvanrednim tekom i jeli tako 
dugo, dok je nešto bilo u tanjuru. A kad je 
došla na stol još crna boca rakije i punč, pri- 
znao je Roryev gost, da je to bila najbolja ve- 
čera u njegovu životu 

Kad je gost otišao na počinak, Rory je sjeo 
s majkom i sestrom kraj vatre. Kadi su bili sami, 
započelo je ono obiteljsko ćeretanje, koje ne 
izostaje nikada, kad se tko vrati s dalekog 


puta. Rory je sjedio na stolici u sredini, a se- 
stra je sjedjela na niskom stočiću s njegove 
lijeve strane, poduprta jednom rukom o njegovo 
koljeno. 

Svoje lijepe začuđene oči uprla je u njegove, 
kad je pričao, što je sve vidio u Dublinu. Udo- 
vica je sjedjela na drugoj strani u laganoj, ni- 
skoj, iz slame opletenoj stolici i veselo proma- 
trala svojega sina. Kad ga je zapitala, kako je 
uredio glede zakupa, oduševljeno je Mary raz- 
gledavala smotak svilenog traka, što joj ga je 
brat donesao. To je za Mary bilo veselje! To 
nije bila kramarova jeftina stvarčica, obič:a 
stvar, što je možeš kupiti na čatrlji na sajmu, 
nego istinski, pravi, pravcati trak, koji je baš 
za nju donio brat iz Dublina. Kakva sreća! Zar 
nije mislila, kako će naredne nedjelje presenetiti 
sve u crkvi?! 

Zatim im je Rory pričao, kako je upoznao 
stranca i kako su se sprijateljili. Uzvisivao ga 
do neba radi njegove velikodušnosti i gospod- 
skog vladanja te prisegao, da je to pravi muž, 
za kakvog bi siromah morao dati život. Tako je 
Rory mislio o strancu. 

Razgovarali su još i još. dok ni jesu cjepanice 
na ognjištu posvema dogorjele i dok nije stalo 
svitati. Zatim su se rastali i pošli spavati. 

V. 

Sutradan ustala je malena obitelj svježa i ve- 
sela, ali njihov gost nije. Probudila ga strahovit i 
žeđa, koja ga je upravo palila. Glava ga neizre- 
civo boljela i osjećao se na smrt bolesnim. 

Bilo je još rano. Budući da je u kućici . bilo 
tiho i mirno, mislio je, da još nitko nije ustao. 

Nastojao je da ponovo zaspi, ali nije mogao. 
Zadrijemao je. Glavom mu se vrzle divlje i ra- 
strgane slike i pomiješane uspomene. Osjećao 
se sve više bolestan. Domaći nijesu došli k nje- 
mu, premda su već ustali, jer su htjeli, da otpo- 
čine od dugog putovanja. 

A kad je čuo Roryev glas, javio se. Kad je 
Rory unišao, vidio je, na teškim, mutnim očima, 
da se gost ne osjeća dobro. 

»Dobri Bože, što vam je?« kliknuo je Rory. 

»Veoma sam bolestan, O’More,« rekao je stra- 
nac slabašnim glasom. 

»Ne uzrujavajte se, gospodine, polagano će 
vam biti bolje, ako je Božja volja.« 

»Bojim se, da sam dobio boginje,« stranac će. 

»Što još! Nie mislite na takve stvari. Kako ste 
ih mogli dobiti?« 

»Sinoć od one prosjakinje u onoj vrevi, kad 
smo došli u onu gostionu. Sjećam se, da sam se 
stresao, kad je govorila o boginjama, i bojim 
se, da sam dobio ono, čega se najviše bojim, 
više nego ičega drugoga pod suncem.« 

»Idem po majku, jer je ona veoma iskusna 
u bolestima i razumije se u razne ljekovite 
biljke.« 

Kad se Rory vratio s majkom, upitala je ona 
stranca, kako mu je. Rekao joj, kako trpi, i ona 
mu je ponudila čašu rakije. Kad je bolesnik sa- 
mo čuo za rakiju, postalo mu je zlo. Potreslo 
ga i zato je otklonio ponudu. (Nastavit će se.) 



MEDVEDGRADSKA KRALJICA 

OPERA OD LUJE ŠAFRANEKA KAVIĆA NA RIJEČI SLAVKA BATUŠIĆA 

Napisao Dr Josip Anđrić 


Jedan među prvim današnjim hrvatskim 
skladateljima jest Lujo Šafrartek Kavić. 
Istakao se s više velikih glazbenih djela, 
među kojima su i dvije opere: »Hasanagi- 
nica« na riječi dra Milana Ogrizovića, izve- 
dena prvi put g. 1924., i »Medvedgradska 
kraljica« na riječi dra Slavka Batušića, iz- 
vvedena prvi put g. 1927. Opera »Hasanagi- 
nica« izvodila se dosada više i češće od 
»Medvedgradske kraljice«, koja je nakon 10 
godina sada u Hrvatskom Narodnom Ka- 
zalištu u Zagrebu iznova uvježbana i izve- 
dena 24. veljače, te joj kao važnom hrvat- 
skom opernom djelu posvećujemo ovaj 
opširniji prikaz. 

Kao glavna pokretna točka u glazbenom stva- 
ranju skladatelja Luje Šafraneka-Kavića jasno 
se ističe njegovo nastojanje, da svojim djelima 
što više ugodi publici. On hoće da nam dade 
popularnu operu. To je gotovo u dijametralnoj 
opreci s tendencijama najvećeg dijela današnje 
glazbene generacije, od koje jedni u svom stva- 
ralačkom djelovanju s publikom gotovo uopće 
ne računaju stvarajući djela pristupačna samo 
nekom najužem krugu, a drugi opet previše 
gramze za sklonostima publike te nastoje da 
kojekakvim šlagerima ili bezvrijednim operetama 
udovolje svojim kompozitorskim ambicijama. 
Jedni se ograđuju od publike, a drugi profani- 
raju muzičku umjetnost pred publikom. Tu je 
eto potrebna neka sredina: nastojanje za stva- 
ranjem popularnih velikih glazbenih djela, koja 
se odlikuju visokim umjetničkim kvalitetama. 
Možemo reći, da zapravo samo oni, koji idu tom 
zlatnom sredinom, čuvaju i odgajaju publiku za 
više i najviše umjetničke ciljeve. Tim putem ide 
Šafranek-Kavić. I u tome je on sebi svijestan 
svoga velikog umjetničkog zadatka. Kad se dao 
na stvaranje prvog svog opernog djela, tražio 
je iz naše literature najpopularniji sujet i našao 
ga je u »Hasanaginici«, uzetoj iz narodne po- 
ezije. A laćajući se stvaranja druge svoje opere 
utječe se on opet k pučkom vrelu, da nađe zgo- 
dan sujet, i nalazi ga ovaj puta u narodnoj le- 
gendi. 

Skladatelj »Medvjedgradske kraljice« i sam 
je pred prvom izvedbom te opere izjavio, da je 
tom svojom operom u prvom redu htio ugoditi 
svom rodnome gradu Zagrebu i Zagrepčanima. 
Htio je da uzveliča ono, što je za Zagreb i nje- 
govu okolicu najmarkantnije. Već prvim svojim 
većim instrumentalnim djelom uzveličao je Slje- 
me, a ovom najnovijom operom nastavio je ta- 
mo, gdje je sa simfonijskom pjesni »Sljeme« 
prestao. »Medvjedgradska kraljica« povezuje 
zagrebački Kaptol s Remetama i Kraljičinim 
zdencem ispod Medvjedgrada — dakle najka- 
rakterističniji dio Zagreba s dva mjesta okolice, 
koja su Zagrepčanima najsimpatičnija. Zanimlji- 
vo je svakako to, što su u središtu ove opere 
Remete i što komponist najljepše i najtoplije 
zvuke ovog svog djela posvećuje Remetskoj 
Gospi. Najljepši se dio ove opere zbiva pred sve- 


tištem Majke Božje Remetske. Tu je skladatelj 
nastojao da izlije sve melodijske, instrumental- 
ne i dramatske čare svoje glazbe, tu je sabrao 
sav vanjski sjaj i svu unutrašnju snagu ovog 
svog djela, da ga učini što neodoljivijim, što 
privlačivijim. I pučki elemenat dolazi tu do naj- 
jačeg izražaja, jednako kao i lirski i religiozni. 
Valja posebno istaknuti, da je u ovoj operi ne- 
obično snažno zastupan religiozni elemenat, koji 
se provlači kroz sva tri čina: tu je blagoslov 
križara božjaka u zagrebačkoj katedrali, pro- 
cesija i služba Božja u Remetskom svetištu, pje- 

srne i molitve Remetskoj Gospi i t. d. Možda sve 
to tu nije prožeto onom dubinom pobožnosti, 
koju bismo očekivali, ali valja imati na umu, 
da je komponist u prvom redu ipak imao da ra- 
zvija radnju opere, kojoj je u središtu ljubav 
»medvedgradske kraljice« Barbare prema Beri- 
voju i ljubav Berivoja prema mlinaričinoj kćer- 
ci Jeli. 

Što se čisto glazbene strane ovog djela tiče, 
moramo reći, da se ta glazba u melodijskom ka- 
rakteru i motivičkoj gradnji bitno razlikuje od 
»Hasanaginice«. Dok je »Hasanaginicom« Šafra- 
nek-Kavić nastojao stvoriti muzičku dramu u 
wagnerijanskom smislu, »Medvjedgradskom kra- 
ljicom« se odvrnuo od toga smjera i priklonio 
se tipu opere, koja se u svojoj muzičkoj radnji 
i građi ne služi wagnerijanskim sredstvima. Za 
razliku od »Hasanaginice«, koju je skladatelj 
izradio na provodnim motivima u wagnerijan- 
skom smislu i na melodici i orijentalnim natruha- 
ma, u ovoj se drugoj svojoj operi hotimice nije 
služio provodnim motivima, nego samo melodi- 
jom, slobodnom glazbenom radnjom i glazbe- 

nim ugođajima. U više se navrata jasno raza- 
bire, da se skladatelj ovom operom priklonio 
ruskim uzorima. Osobito se to primjećuje kod 
korova, a prosjak-guslar Blaž i njegova žena 
melodijski podsjećaju na analogne tipove u ope- 
rama od Musorgskoga, Borodina i t. d. Kompo- 
nist traži u »Medvedgradskoj kraljici« sredstva 
i načine izražaja, kojima bi dao ono, što mu 
kod »Hasanaginice«, kako misli, valjda radi 
wagnerijanskog smjera nije uspjelo. Nema sum- 
nje, da su nam Rusi bliži od Wagnera. Ali ne 
znam, da li je Šafranek-Kavić više uspio ovim no- 
vim izražajnim sredstvima. I nehotice mi pada 
napamet, kako je i Dvorak počeo s Wagnerom, 
pa se onda odvrnuo od njega i pošao posve pro- 
tivnim smjerom, da se konačno ipak vrati ona- 
mo, odakle je pošao. U životu, pa i u umjetnosti 
javlja se često takva linija razvoja. Šafranek- 
Kavić je u traženju, da nađe i stvori stil, koji 
bi mu najvećma odgovarao, dao evo dosad, što 
se osnova glazbene gradnje tiče, dva oprečna 
tipa u svojim prvim dvjema operama. Kad sam 
g. 1924. pisao o »Hasanaginici«, izrekao sam na- 
du, da će buduće operno djelo Šafraneka-Kavića 
donijeti i veću stilsku izgrađenost. Ako se to 
nije desilo, mislim, da je to samo zato, što kom- 
ponist nije nastavio tamo, gdje je započeo. Ne 
moramo reći, da je to pogreška. Možda je da- 
pače baš to najbolji put, da skladatelj nađe pra- 
vu orijentaciju za vlastiti stil 

Kod opere »Hasanaginice« lijepo se isticao 
nacionalni elemenat Šafranekove glaz- 
be. Stvarajući svoju »Medvjedgrasku kraljicu« 
skladatelj nije osnovnu njenu glazbenu gradnju 
postavio ha temelje našeg narodnoga glazbenog 
elementa. Služio se motivima i melodikom bez 
obzira na nacionalni izražaj. Htio je možda time 
da bude manje vezan na primitivnost u izražaj- 
nim mogućnostima, jer je iz primitivnosti pučke 
metodike’ teško razviti sve ono, što je za glazbe- 
nu dramu i za sve njene dramatske momente 
potrebno. Tu skladatelj, ako i crpe elemente 
svoje glazbe iz narodnog vrela, mora stvoriti 
vlastiti glazbeni izražaj, izdignut iznad pučke 
primitivnosti. Skladatelj »Medvedgradske kra- 
ljice« bio je sebi svijestan toga, pa idući za svo- 
jim glazbenim sklonostima nije htio uopće da 
se ograniči na narodno vrelo kod stvaranja glaz- 
be za tu operu, nego je dao nevezanoga maha 
svom glazbenom poletu. Samo kod pojedinih 
arija glazba se približuje narodnoj melodici, i 
to katkada čak do imitacije i varijacije. Tako 
se već u prvom činu IBarbarina arija, u kojoj 
ona pjeva o svojoj ljubavi prema Berivoju, osla- 
nja na motiv iz pučke popjevke »Sunce jarko, 
ne šiješ jednako«. Isto tako kada Jela, mlina- 
ričina kćerka, pjeva ariju o cvijeću, melodija te- 
če tokom pučke pjesme. A cijeli prizor, kad re- 
metski seljaci izađu iz crkve Gospe Remetske te 
se razvije veselo raspoloženje s pjesmom i ko- 
lom, ovio je skladatelj narodnim koloritom. 

M e 1 o d i k a je u glazbi »Medvedgradske 
kraljice« razvijena u skladu s dramatskim razvo- 
jem radnje. Nije to opera, u kojoj je melodij- 
ski elemenat na prvotnome mjestu i u kojoj se 


sve podređuje melodiji. Šafranek-Kavić ima pre- 
jak smisao za dramatiku, a da bi dao po talijan- 
skom uzoru prevlast melodiji, koja je nosilac 
lirskog elementa. Ona u ovoj operi ima svoje 
dramatskom logikom određeno mjesto. Ona 
služi dramatskoj cjelini, a ne da dramatska cje- 
lina služi njoj. Možda je to ono, zbog čega se 
publika ne zagrijava previše za tu glazbu. Ne 
nalazi tu bještavih arija, koje zamamljuju i za- 
panjuju. No to nesamo da nije nedostatak te 
glazbe, nego dapače njena odlika. Doduše kada 
dođe mjesto, da skladatelj može jače razviti me- 
lodiku, on to ni tada obično ne čini u punom 
mahu, kako bismo to očekivali, nego prekida 
i zaustavlja melodiju još prije, nego li se dovi- 
nuo u njenoj razvojnoj gradaciji prave kulmi- 
nacije. Osjećamo, kao da skladateljeva snaga 
tu klone, kao da mu ponestaje glazbenoga da- 
ha. Tu razabiremo jasno, da Šafranek-Kavić nije 
prvenstveno glazbeni melodik, koji bi svojom 
glazbom otkrivao golemo melodijsko blago. Te- 
žište njegove glazbe je drugdje, a ne u melo- 
dici. Ta konstatacija nipošto ne znači, da u toj 
glazbi uopće nema melodike. Ta bez melodike 
uopće ni nema prave glazbe. Kod Šafraneka- 
Kavića je međutim melodika samo povučenija, 
nenametljivima, nego što je na primjer u glazbi 
romanskih skladatelja. On joj ne daje, da se 
koketno šepiri ili da strastveno zamamljuje. On 
je zadržaje u čednijim granicama i stapa je s 
ostalim elementima svoje glazbe u jedinstveniju 
cjelinu. Postigao je tim u ovoj operi i melodij- 
ski znatno jačih finesa nego u »Hasanaginici«. 

Skladatelju »Medvedgradske kraljice« bilo je 
glavno, da svojom glazbom stvori ugođaje za 
pojedine dramatske momente i da te momente 
glazbeno ilustrira. Tu se on služi dramatski od- 
mjerenim melodijskim karakteristikama, harmo- 
nijskim i ritmijskim kombinacijama i kontrasti- 
ma, dinamičkim gradacijama te nada sve sjajno 
biranim i kombiniranim orkestralm'm sredstvima. 

Instrumentacija se kroz cijelu operu 
najviše ističe. Skoro bismo mogli reći, da skla- 
datelj kod komponiranja uopće prvenstveno 
orkestralno misli te je u orkestar postavio 
težište glazbe »Medvedgradske kraljice«. I me- 
lodijske i harmonijske i ritmičke sastojine 
svoje glazbe divno on povezuje svojim instru- 
mentalnim pletivom te stvara jedinstvenu umjet- 
ničku cjelinu i sklad. Za svaku dramatsko-glaz- 
benu situaciju on zna izabrati najpodesniju in- 
strumentalnu kombinaciju pa njome podcrtati, 
pojačati njen dojam. Skladatelj sa svakim instru- 
mentom svog orkestra živi i sjajno vlada svim 
orkestralnim mogućnostima, kojima u svojoj 
partituri daje punoga maha. Počevši od prvih 
uvodnih taktova, koji daju monotoni ugođaj, 
kao kad narodni guslar gudalom gudi preko 
žica svojih gusala, prije nego će nam početi 
pjevati svoju junačku legendu (skladatelj »Med- 
vedgradske kraljice« je tim fino označio legen- 
darni karakter svoje opere), pa sve do najveće 
orkestralne gradacije u posljednjem prizoru 
opere, kad Barbara duševno smućena nad svo- 
jim zločinom hrli u naručaj smrti, skladatelj 


razvija instrumentalni elemenat u svim mogu- 
ćim gradacijama i izražajnim karakteristikama. 
Izuzevši tek neka mjesta, koja svojom ilustrativ- 
nom pretjeranošću (na pr. udarci u orkestru, 
kad se na pozornici kuca na vrata) ili šablon- 
skom shematičnošću (na pr. tremoliranje kao 
sredstvo gradacije, bubnjevi kao sredstvo za 
izražaj kulminacije itd.) ne djeluju dosta uvjer- 
ljivo, cijeli orkestar u ovoj operi živi puninom 
glazbenog života i daje ovom djelu posebno 
izrazito značenje među ostalim djelima hrvatske 
operne glazbe. 

Svojim sadržajem vodi nas »Medvedgradska 
kraljica« u doba posljednjih križarskih vojna u 
13. stojeću. I iz naših strana kreću križari pod 
vodstvom remetskih božjaka u Svetu Zemlju. S 
njima odlazi plemić Berivoj razočaran, što se 
Barbara, štićenica zagrebačkoga kanonika Mar- 
ka Torustija, uza svu ljubav prema Berivoju, iz 
želje prema bogatstvu ipak udaje za »Crnog Ja- 
nuša«, medvedgradskoga kaštelana. Nakon 15 
godina vraća se Berivoj s križarske vojne te za- 
tekne strahovladu »crne kraljice« Barbare nad 


kmetovima oko Zagreba. Zato mu omrzne Bar- 
bara, a srce mu se prikloni Jeli, kćerci udovice 
mlinarice. No Barbara iz osvete i ljubomore pod- 
metne Jeli u košaricu među cvijeće zmiju otrov- 
nicu, od koje ujeda Jela umire. No Barbaru nad 
njenom smrću uhvati grižnja savjesti, te i ona 
u mukama pada mrtva kod Kraljičma Zdenca 
nedaleko Medvedgrada. 

Taj sadržaj, obrađen od dra Slavka Batušića, 
nije toliko dramatski jak, kao što je sadržaj 
»Hasanaginice«, prve opere Šafraneka Kavića. 
No ako po sujetu »Medvedgradska kraljica« u 
dramatskom pogledu i zaostaje za »Hasanagi- 
nicom«, po glazbenim osebinama ne zaostaje 
za njom. Skladatelj je toj drugoj svojoj operi 
uspio dati veću glazbeno-dramatsku snagu i uc ; - 
jeljenost. Tu je jače nego u »Hasanaginici« afir- 
mirao svoj smisao za scensko-glazbene efekte. 
Tom je operom dao djelo, koje je po svojim 
umjetničkim kvalitetama zaslužilo, da stekne 
opću sklonost i glazbenih krugova i publike, pa 
da to bude jedna od naših opera, koje se stal- 
nije drže na repertoiru. 


REZULTAT VELIKOG NATJEČAJA „OBITELJI" 


Natječaj je počeo s prvim ovogo- 
dišnjim brojem i trajao je kroz tri 
broja našega lista, te su u 5—6. bro- 
ju izašle posljednje natječajne slike. 

Od početka natječaja stizale su nam 
iz mjesta izvan Zagreba vijesti, da 
se opaža jače nego li obično zani- 
manje za knjige izdane od Društva 
sv. Jeronima, koje da se traže po 
knjižnicama ili kod redovitih pret- 
platnika. Zagrepčani i pretplatnici 
bliže Zagrebu dolazili su u velikom 
broju dnevno u poslovnicu našega 
Društva, da kupuju razne knjige i 
pritom pogledaju usput i one dru- 
ge za koje nisu bili baš sigurni, je 
li baš iz njihovih naslovnih stranica 
izrezan ovaj ili onaj izrezak u natje- 
čaju. Neki su nam natjecatelji već 
prije određenog roka pisali šaljući 
imena novih nađenih pretplatnika i 
preporučajući se, neka ih svakako uz- 
memo u obzir za natječaj. 

Ovom zgodom ističemo radost nad 
tolikim zanimanjem naših pretplat- 
nika za natječaj, a osobito nad lju- 
bavlju, koju su oni, tražeći nove 
pretplatnike ili barem preporučajući 
»Obitelj« svojim znancima, pokazali 
za naš list. Osjetili smo moralnu po- 
moć naših čitatelja po interesu, koji 
je za »Obitelj« jači nego li prije. Ne- 
ka za to bude od srca hvala svima, 
koji su kod toga sudjelovali! Molimo 
da nas ne 'napuste ni unaprijed, a 
ostali neka im se pridruže. 

Sa svoje strane izvršili smo svoje 
obećanje, da ćemo kod ždrijebanja 
nagrada dati prednost onima, koji nas 
budu pomagali u širenju našeg lista. 
To je bilo moguće svima, jer smo mi 
posebno molili moralnu pomoć od 
svojih čitatelja. 


Odresci natječajnih slika pripadaju 
naslovnim stranicama ovih knjiga: 

1. Proljeće; 2. Zlatko; 3. Sanguis 
Martyrum; 4. Zemlja umire; 5. Ru- 
sija u konclogoru; 6. Mali Toma u 
balonu; 7. K sreći; 8. Danica; 9. Kra- 
ljica Jelena; 10. Petnaest tornjeva; 
11. Ružarij; 12. Gog; 13. Na polju 
slave; 14. Društveni život na selu; 15. 
Komunizam; 16. Marijin vrt; 17. Non- 
ni; 18. Bijelo prijestolje; 19. Žetelac; 
20. Majka i dojenče. 

Natjecalo se 1416 natjecatelja. Do- 
bro je riješilo slike 1363 natjecatelja, 
a 53 su poslali pogrešna rješenja. 
Skoro su svi natjecatelji nagrađeni. 

Ždrijeb je podijelio nagrade ovako: 

1. Sto knjiga Dr E. Žilić, Sarajevo, 
p. p. 264. 

2. Fotografski aparat Tomica Ču- 
lin, Split, Masarikova ul. 

3. Servis za crnu kavu Berta Sila, 
Sušak, Glavinićeva ul. 

4. 20 romana P. Kalabota, Trogir. 

5. Servis za liker Jelena Seili, Za- 
greb, Trnjanska c. 

7. Džepni sat Bulić Janislav, Split, 
Zrinskoga ul. 

8 — 17. Po jednu umjetničku sliku 
u bojama A. Frimel iz Bednje, S. Lac- 
ković iz S. K., SS. milosrdnice iz Si- 
nja, I. Ostoić iz Z. D., M. Badovinac 
iz Zagreba, Marija Gamulin iz J., fra 
Mir. Ćosić iz Š. B., M. Subotić iz K., 
B. Kolumbić iz M. i M. Hercigonja 
iz Zagreba, Miramarska cesta. 

18. Zlatno naliv pero Nikica Peroš 
iz Zagreba. 

19. 100 posjetnica T. Macan iz B. 

20. Deset romana Dr. V. Galvagni 
iz G. S. 


21., Godinu dana »Obitelj« besplat- 
no Don F. Grandov, Šibenik. 

22. 5 romana A. Mihaljević iz V. 

23. Kutija pera S. Dokušec iz L. 

24. Album za fotografije F. Rikert 
iz K. 

25. Besplatni uvez »Obitelji« R. 
Andrić iz Z. 

26 — 30. godinu dana »Mala Mladost« 
besplatno A. Dasović iz K., A Cera- 
nić iz V., T. Ćukac iz Zagreba, S. 
Zdjelar iz 7. i I. Juka iz D. 

31. Društvena igra Petar B r a j š a 
iz Zagreba. 

32 — 60. Po dvije knjige: A. Novak 
iz K. D. Peško iz Sarajeva, Z. Ka- 
dlec iz B., N. Marić iz Samobora, Dr 
M. Ljubić iz Zagreba, I. Rubignoni 
iz T., A. Vukšić iz S., J. Skračić iz 
Zagreba, Lj. Vrhovčić iz V. M., N. 
Lovrić iz D. V., 1. Schmidt iz Za- 
greba, M. Sentinella iz T., Jakov Ju- 
ri ćiz V., M. Mikinac iz K., V. Žigrić 
iz G., I. Mađarević iz S. K., E. Bar- 
dun iz Beograda, M. Abodić iz K., D. 
Andreis iz Splita, J. Kopun iz M. L. 
Bindas iz S. V., R. Ganza, M. Zni- 
daršić iz Splita, Lj. Buble iz T., I. 
Štefani, Sarajevo, T. Onufri iz R. K., 
M. Kovač iz D. D., D. Zuber iz K., 
E. Oštrogonac iz Subotice, V. Orlan- 
dini iz D., B. Jelinek, V. Fabijanić, 
I. Beljo, M. Horvat i D. Markulin iz 
Zagreba, R. Milinković iz O., M. Ka- 
čečnik i M. Juranić iz P., M. Nikolić 
i fra D. Ćorić iz M. 

Ostalih 150 imena koji su nagra- 
đeni s po jednom knjigom, ne može- 
mo nažalost radi nedostatka prostora 
donijeti, nego ćemo im knjige poslati 
direktno poštom. 

| Kalendar za našu kuhinju 

Ožujak 

Utorak 

1 

Objed: Juha od telećih kosti. Be- 
čki odresci s krumpirom i salatom 
od matovilca. Pokladnice. 

Večera: Kobasice s pirjanim ku- 
pusom. 

Srijeda 

2 

Obje d: Juha od rajčice s rižom. 
Savijača sa sirom. 

Večera: Venecijanska jaja. 

Četvrtak 

3 

Objed: Juha od celera. Pržena 
teleća jetra i varivo od slatke repe 
i krumpira. (St. Andrić »Jela od 
krumpira« str. 5.) 

Večera: Riža na mlijeku. 

Hj 

Objed: Juha od graha. Okruglji- 
ce od krumpira s umakom od šlji- 
vina pekmeza. 

Večera: Salata od graha. 

Subota 

5 

Objed: Paprikaš od krumpira. 
Naduvak od krpica i jabuka. 
Večera: Sir s vrhnjem. 

Nedjelja 

L 6 

Objed: Juha od zelenja. Pečena 
janjetina s mladim lukom i prženim 
krumpirom. Listići. 

Večera: Rižoto. 

H 

Objed: Juha od svinjskog mesa 
sa' krumpirom i glivama. Naduvak od 
rezanaca. 

Večera: Kajgana s rajčicom. 

Utorak 

8 

Objed: Juha od mrkve. Varivo 
od leće. Kuhane suhe šljive. 
Večera: Plućica. 

Srijeda 

9 

Objed: Juha od krumpira poput 
riblje. (»Jela od krumpira« str. 4). 
Okrugljice od žemlje s umakom od 
rajčica. 

Večera: Jaja sa sirom. 

Četvrtak 

IO 

Obje d: Paprikaš od svinjetine s 
krumpirom. Palačinke. 

Večera: Žganci s mlijekom. 

Petak 

11 

Objed: Juha od mlijeka. Soanga- 
lija. 

Večera: Okrugljice od jabuka. 

Subota 

12 

Obje d: Juha od kiselice. Kobasice 
s kašom od krumpira. 

Večera: Popara. 

Nedjelja 

13 

Objed: Kokošja juha s okrugli- 
cama od jetara. Kuhano kokošje me- 
so s rižom i umakom od hrena. Savi- 
jača od maka. 

Večera: Uštipci od krumpira. 
Čaj. 

Ponedj. 

14 

Objed: Teleći paprikaš sa žlič- 
njacima. Omlet s pekmezom. 

•Večera: Jaja s grisom i mlije- 
kom. 


ZA DOBRE D O M -A. 0X0 K| 


ZNATE U LOŽITI VATRU? 

Narod sudi čovjeka, osobito ženu, 
po tome, kako loži vatru. Nastala je 
i poslovica »Pošalji rugo (ništariju) 
oganj užeć, pa ćeš odmah vidjeti što 
je!« Loženje je stvar naoko vrlo jed- 
nostavna, iako uistinu nije. Ima to 
svojih važnih razloga, od kojih su 
najvažniji ekonomski i zdravstveni. 
Na natjecanjima u kuhanju prigodom 
nedavnog Zagrebačkog Domaćinskog 
Tjedna vrlo se mnogo pazilo i na 
to, koliko koja domaćica troši plina. 

Domaćica, koja dobro ravna vatrom, 
prištedi na drvima više nego li ona 
koja loži tako da joj se toplina, re- 
cimo radi propuha, gubi. Ako se va- 
tra loži naglo i prejako, treba usli- 
jed prenaglo povišene topline, otvo- 
riti prozore. Tu se rasipa. 

Ako kod loženja ugljenom upo- 
trebljavamo malo goriva, to jest, ako 
je vatra slaba, i slabiji propuh čini, 
da ugljen brzo izgori. Ako je napro- 
tiv vatra jača, t. j. ima ugljena više, 
ugljen izgara laganije, dok se u isto 
doba toplina jače rasprostire. 

Dešava se, da je vatra pripremlje- 
na po svim pravilima: poslagan pa- 
pir, tanka drva i ugljen, a ipak po- 
činje dimiti i ne će da uhvati. Često 
je tome uzrok, što je vrh dimnjaka 
zagrijan od sunca, dok je donji dio 
još hladan, te se vučenje u dimnjaku 
ne može uspostaviti. Tada treba peć 
ložiti strpljivo više dana lakim gori- 
vom. 

Dogodi se da vjetar tjera dim na- 
trag u dimnjak. Tome se može do- 
skočiti samo tako, da se jednim po- 
krovom pokrije dimnjak na vrhu. 

Kad se vatra gasi, propada s pe- 
pelom često i prilično ugljena, koji se 
može sačuvati, ako se pepeo pro- 
trese. Ipak je nezgodan posao kad 
se taj ugljen opet zapaljuje, te je 
stoga mnogo zahvalnije, dok je va- 
tra jaka i sve je zažareno, pokriti je 
ovlaženim pepelom, koji čuva topli- 
nu i produljuje trajnost. 

Kad se u sobi loži, čovjek se lako 
može prehladiti. Ljudi računajući s 
centralnim grijanjem, kojim griju 
sobu, borave u stanu lagano odje- 
veni kao i ljeti. Grije se prekomjer- 
no, te je čovjek, koji izvana dođe, 
radi toga u neprilici. Bolje je i zdra- 
vije više puta i pokriti se, nego li 
tako nepotrebno rasipati toplinu. 

Često puta u kućama s jedne stra- 
ne na drugu vodi hodnik, koji na 
oba kraja ima vrata, koja veoma ra- 
shlađuju cijelu kuću. Da se tome 
izbjegne, treba postaviti dvostruka 
vrata. Kako ljudi na vratima zadr- 
žavaju dugo služavku, bit će to za 
nju, uz dvostruka vrata, bez opa- 
snosti. 

Ako trebate prozračiti sobu, otvo- 
rite sasvim prozore, koji inače tre- 
ba da čvrsto zatvaraju. Ako prozori 
slabo zatvaraju, osjećat ćete zimu. 
Približite ruku okviru, da se uvje- 
rite, odakle ona dolazi. 


Sve spomenute okolnosti itekako 
imaju veze s loženjem, jer ako je sve 
drugo u kući načinjeno u redu, onda 
će se loženje isplatiti i ne će biti pre- 
skupo. Ako ste osjetljivi na studen, 
pomislite na to i obavite što prije 
potrebne popravke. S. M. 

Dobar tek 

Juha od celera. Celer očisti, nareži 
i pirjaj malo na masti. Onda zalij 
vodom i kuhaj. Kad celer postane sa- 
svim mekan, pregnječi ga kroz sito, 
dodaj zapržak i kuhaj dalje. Napokon 
uspi žumanjak, koji si razmutila u 
malo mlijeka. 

Naduvak od krpica i jabuka. Umi- 
jesi tijesto za krpice, koje kuhaj u 
slanoj vodi, ocijedi prelij hladnom 
vodom i pusti, da ohlade. Miješaj 
malo maslaca, nekoliko žlica šećera, 
jabuke pirjane u šećeru, malo sa- 
mljevenih badema, grožđica i skuha- 
ne krpice. Dobro sve promiješaj i 
uspi u namašćeni, žemljinim mrvica- 
ma posuti oblik za naduvak i pola- 
ko peci u pečenjari. Kad je pečen, 
istresi ga na zdjelu i pospi šećerom. 

Venecijanska jaja. Tvrdo skuhana 
jaja olupi i raspolovi. U vrelom ra- 
stopljenom maslacu prži luk pa to 
prelij na raspolovljena jaja. 

Kajgana s rajčicom. Razmuti neko- 
liko jaja (po volji) i primiješaj sok 
od rajčica. Dobro promiješano uspi 
u vrelu mast te prži kao običnu kaj- 
ganu. 

Jaja sa sirom. Uzmi maslaca toliko, 
kolik je orah, pa rastopi na vatri. 
U taj rastopljeni maslac primiješaj 
punu žlicu naribanog tvrdog sira, 2 
žlice mlijeka i 2 cijela jaja. 

Jaja s grisom i mlijekom. U mlije- 
ko uspi grisa (krupice) te u to za- 
muti i jaja. Kad si sve to dobro za- 
motala, uspi na vrelu mast kao za 
kajganu. S. A. 

Zdravlje 

Vruće mlijeko protiv prehlade. 

Vrućim se mlijekom pospješuje zno- 
jenje a znojenje je izvrsno sredstvo 
proti prehladi. Znojenjem se istje- 
ruju iz tijela mnogi otrovni plinovi. 
Osim toga se uživanjem vrućeg mli- 
jeka pospješuje kolanje krvi, a zno- 
jenje i tu igra veoma znatnu ulogu. 
Vruće mlijeko nadalje oživljuje dje- 
latnost bubrega. A poznato je da 
bubrezi moraju izlučiti sve ono, što 
se nalazi u tijelu u tekućem stanju, 
čega ne treba naše tijelo. Upala 
bubrega često nastaje uslijed upale 
žlijezda, pa i tomu se najbolje izbje- 
gne uživanjem vrućeg mlijeka. I. S. 

DOMAĆICE 

Kupujte staklenu, porculan- 
sku i vatrostalnu (feuerfest) 
robu u domaćoj staklani 

PLETENI KAPUTIC 


Ovaj topli i elegantni kapu- 
tić vrlo je praktičan — to više, 
što ima dva široka džepa i ovrat- 
nik, koji se može po volji no- 
siti otvoren ili zatvoren. Potreb- 
no je oko 500 grama vune i dvije 
igle sa promjerom od 3 mm. 

Prednja strana. Počne 
se na 64 očica te se pletu 4 oči- 
ce pravo i 4 očice naopako; od 


bude dugačko 50 cm od počet- 
ka. Završi se najedamput 20 
očica i u svakom drugom redu 
završuje se po jedna očica na 
strani od izreza za vrat. Kame- 
nice se tako formiraju, da se 
završi najprije 8 očica, a ostatak 
onda u dva puta. 

Druga prednja strana 
radi se obratno od prve, samo 


samo ispod ruke. U duljini od 36 
cm počinje se raditi izrez za 
oko ruke, i to tako, da se završi 
najprije 5 očica, onda 2, u jed- 
nom redu ništa, u slijedećem 
opet 2 očice. Nastaviti ravno. U 
duljini od 53 cm završiti 20 oči- 
ca u 3 puta i ono, što ostane 
sve najedamput. 

Ovratnik. Počne se na 16 
očica i plete ravno 4 očice pravo 
i 4 naopako. Kad je dugačko 45 
cm, završi se. 

Rukav. Počne se na 42 oči- 
ce i plete 20 redova. U svakom se 
osmom redu dodaje po jedna 
očica sa svake strane, dok ne 
bude široko 38 cm u duljini od 
50 cm, zatim se oduzmu 4 očice 
sa svake strane, plete se još 10 
cm i u svakom redu oduzimlje, 
a ostatak se završi najedamput. 

Zatim se sastave strane sa le- 
đima i prišije ovratnik. Unutra- 
šnja strana džepova se počne 
na 30 očica i plete se 30 cm sve 
pravo, završi se i prišije na džep 
iznutra. Okolo naokolo cijeloga 
kaputića, kao i okolo džepova i 
ovratnika nakvačka se jedan red 
niskih stupica za završetak. 

Ivka Marušić 


10 reda oduzima se po jedna oči- treba ostaviti dvije rupice za 

ca u svakom četvrtom redu. Ka- gumbe u razmaku od 15 cm, a 

da je dugačko 14 cm od početka, prva rupica 15 cm od dna. Za 

opletu se 4 prve očice sa strane svaku rupicu završiti 4 očice 

ispod ruke, zatim se završi 28 (dvije prve se opletu), a u slije- 


dećem redu dodaju se opet 4 
očice nad onima, koje su zavr- 
šene. 

Leđa. Počne se na 91 očica. 
Sa svake se strane oduzima isto 
onako kao na prednjoj strani 


ocica za džep i plete do kraja 
igle. Kad se u slijedećem redu 
dođe do onoga mjesta, gdje su 
završene očice, treba na igli do- 
dati opet 28 očica za džep, plete 
se tako 19 redova, kasnije se to 
sastavi sa očicama, koje su osta- 
le na igli, i plete se ravno dalje 
20 redova; zatim se dodaje po 
jedna očica u svakom šestom 
redu, dok ne bude sve dugačko 
36 cm od početka. Sada se poč- 
ne oduzimati za izrez oko ruke, 
i to najprije se oduzme 6 očica, 
zatim 2 očice, u jednom redu 
se ništa ne oduzme, a u slijede- 
ćem redu oduzmu se opet 2 oči- 
ce, plete se ravno dalje, dok ne 


PRED IZLOGOM TRGOVINE! 
KUHINJSKIH POTREPŠTINA | 


Foto , Obitelj 



KRUH OD PAOME svjetski događaji 


Najljepše i najveličanstvenije 
biljke toploga pojasa su palme. 

I taj najljepši ures južnog neba 
u mnogim je krajevima jedini 
uvjet ljudskog opstanka. Nema 
biljnog roda na svijetu, od ko- 
jega bi čovjek imao tako ra- 
znovrsne koristi kao od palma. 
Plodovima palma hrani se ne- 
brojeno ljudstvo. Palme daju 
čovjeku drvo za građu, vlakno 
za pređu i odijelo. Od njih se 
dobiva vino i šećer, vosak i ulje, 
a mnoge napokon daju i bra- 
šno. Palmama je priroda izlila 
u tople krajeve obilje blagoslo- 
va. Bez muke i rada dobiva čo- 
vjek od njih svakovrsnu hranu, 
pa i sam svagdašnji kruh. Ali 
što lakše čovjek svoj kruh za- 
služuje, to on u kulturi teže na- 
preduje. Samo škrta priroda po- 
tiče čovjeka na rad i smišljanje, 
a gdje nema ni jednoga ni dru- 
goga, tu nema ni duševnog na- 
pretka. 

Po otočju Indijskoga Oceana 
raste u šumama više vrsta pal- 
ma, kojima je srčika tako puna 
škroba (štirke), da čovjek treba 
samo sjekirom u šumu poći, pa 
će se lako na dugo vremena 
opskrbiti brašnom. To brašno 
poznato je danas po svem svi- 
jetu, jer se mnogo nalazi u trgo- 
vini pod imenom »sago«. Naj- 
glavnija palma, od koje se dobi- 
va sago, jest »pravi sago- 
v a c« (Sagus Rumphii) no nije 
to jedina, ima ih jošte cijela rpa. 
Radi velike koristi raširio je da- 
nas čovjek sagovce po svim trop- 
skim krajevima svijeta, a ne- 
brojeno je ljudi, kojima je sa- 
go najglavnija hrana. 

Srčika u tim palmama sači- 
njava najveći dio stabla, a sta- 
nice u srčiki upravo su nabite 
škrobom. Palme dozriju u 6. ili 
7. godini, onda im je srčika 
obično već puna škroba. Da se 
urođenici o tom osvjedoče, obi- 
čno najprije navrtaju stabla i 
onda ga tek pri korijenu podsije- 
ku. Oboreno se stablo sada pro- 
reže na komade ili trupce 2 
metra duge. Svaki se trupac ra- 
skala i onda se srčika istruže. 
Srčika se smrvi u drvenim stu- 
pama i dobro stuče, zatim se 
vodom namoči i onda na finom 
situ ispere. Voda ponese kroz 


Napisao prof. Ivan Radić 

sito sav škrob, pa kada se ta 
voda neko vrijeme ostavi, škrob 
se staloži na dno posude. Kad 
se ovo brašno posuši, onda je 
sago gotov. Slabija palma dade 
u 7. godini oko 150 kg saga, a 
od snažnijega se stabla dobije 
i 300 kg. Ako na jednom jutru 
raste 300 sagovaca, pa se svake 
godine sedmi dio stabala posi- 
ječe, od toga može živjeti 10 
do 14 ljudi, a da se ne muče 
oranjem i žetvom. 

iNa Indijskom otočju proizvo- 
de od saga neku vrst tvrdoga 
kruha pekući ga nekoliko ča- 
sova u vrućem kalupu. Sago je 
manje hranjiv od našega brašna, 
jer u njem ima vrlo malo bje- 
lančevine, premda mu hranjivost 
još nije točno istražena. 

Glavna sastojina saga svakako 
je škrob. Taj se škrob počinje 
u srčiki sakupljati od prve mla- 
dosti, a kad palma dozrije za 
cvatnju, onda je dupkom puna 
škroba. Čim se počnu cvjetovi 
razvijati, počne i škroba nesta- 
jati iz srčike, a kad plodovi do- 
zore, onda se srčika ispraznila 
Palma je dakle sav škrob u sta 
blu samo za to spremila, da mo- 
že što brže i bez zapreke stvo- 
riti cvjetove i plodove. Kada 
plodovi dozore, onda i palma 
odumre. 

Obični sago, što dolazi u tr- 
govinu, smeđ je ili crven. Cr- 
vena boja potječe od crvenoga 
mastila, što ga palma imade, no 
ona se izgubi, kada se sago ugri 
je i postane siva. Jedna druga 
vrst saga, što je u novije vrije- 
me u trgovini donose, mnogo je 
običnija, a to je zrnati sago 
(Perlsago). Obični se sago vo- 
dom namoči, a tijesto proti- 
skuje kroz sito od žice. Proti- 
snuti komadići padaju na ugri- 
jane bakrene ili željezne posude, 
pa se dotle miješaju, dok ne po- 
stanu posve okrugli. Zrnati sago 
počeli su praviti prvi Kinezi tek 
godine 1820. na Malaki, a danas 
se on već mnogo troši u svoj 
Evropi. Jedu ga obično u juhi 
mjesto kaše. U toploj se vodi 
zrnati sago ne raspadne, nego 
samo nabubri, a zrna mu posta- 
nu prozirna. Danas prave zrnati 
sago i od škroba, što ga vade 
iz krumpira. 


21. siječnja: Radi se o tom, da 
se Francuska, Engleska i Nje- 
mačka sporazume o privremenoj 
obustavi daljnjeg naoružavanja. 

22. Ukrajinci u Poljskoj traže auto- 
nomiju. 

23. Stojadinović se vratio iz Njema- 
čke. 

26. Započelo stoto zasjedanje Saveza 
Naroda u Ženevi. 

27. Sovjetski maršal Blicher izjavio 
Staljinu, da je crvena vojska spre- 
mna za rat. 

28. Prvi put, otkad je otkrivena be- 
žična fotografija, poslato je tim 
putem iz Leipziga čak u Boston 
(Amerika) cijelo glazbeno djelo. 

29. Roosevelt uputio poslanicu ame- 
ričkom Kongresu i iznio prijed- 
log novog obrambenog naoruža- 
vanja Sjedinjenih Država. 

30. U Njemačkoj proslava petgodiš- 
njice dolaska na vlast nacional- 
socijalizma. Talijanski listovi isti- 
ču važnost prijateljstva Italije i 
Njemačke. — Započeo Domaćinski 
tjedan u Zagrebu. 

31. Japanski ministar financija obja- 
vio povećanje poreza na 300 mi- 
lijuna jena. Oporezovat će se ja- 
panski kapitalisti, a novac je po- 
treban za vođenje rata. — Nje- 
mačka vlada je zabranila katoli- 
cima prisustvovanje euharistij- 
skom kongresu u Budimpešti. 

1. veljače: Propala inicijativa, 

koja je bila pokrenuta od Rusije, 
za stvaranje koalicije protiv Ja- 
pana. — Španjolski nacionalisti 
napreduju u južnoj Španjolskoj, 
kod Madrida i Teruela. Sastavlje- 
na zakonska nacionalistička vla- 
da. — Kinezi zaustavili japanske 
snage u napredovanju. — U Ti- 
flisu u Sovjetskoj Rusiji osuđeno 
na smrt pet profesora, jer su bili 
trockisti. 

2. 'U Francuskoj uspostavljena jedin- 
stvena komanda u vojsci. General 
Gamelin postao šef glavnog sto- 
žera za slučaj rata. 

3. Španjolska nacionalna vlada izda- 
la proklamaciju narodu o vanj- 
skoj politici. — U Stockholmu 
otkrivena centrala, koja je slala 
»dobrovoljce« komunistima u 
Španjolskoj. — Radi potapljanja 
engleskog broda »Endymiona« 
pooštrene mjere u pomorskoj 
kontroli na Sredozemnom moru. 

5. Madžarski regent Horthy otpu- 
tovao u Poljsku. 

6. Španjolski nacionalisti izvršili 
prodor kod Teruela i mnogo na- 
predovali. — Proslava Papinog 
dana u Zagrebu. 

7. Engleska protestira kod generala 
Franca radi napadaja na engle- 
ske trgovačke brodove. 

8. Boravak madžarskog regenta 
Horthya u Poljskoj. Uspjeli po- 
litički razgovori. 

9. Strahovite žrtve rata na strani 
Kineza i Japanaca. — Nacionalisti 
u Španjolskoj zarobili 9000 pro- 
tivnika. 

Dječja priča 


KRIVA ADRESA 


Napisao S. Mušić 


Četrnaestgodišnji Branimir ima zlu sreću, 
koja se više ne da popraviti: ima u isti dan imen- 
dan kad i njegova mama. Nesreća se sastoji u 
tome, što bi onda, kad bi on i majka imali imen- 
dane u različite dane, dvaput dobivao darove, 
a ovako . . . Tatini darovi će se podijeliti između 
mame i Branimira, a bolji ručak će biti i opet 
samo jedanput. Eto to vam je ta nesreća. 

Majka se zatvorila u kuhinju, iz koje izbija 
neki zamamni miris. To je sigurno za sutrašnji 
imendan. !Dok miris tješi malog Branimira, mi- 
sli u svojoj glavi, što bi sve sutra mogao dobiti 
na dar. Za sestru Slaviju zna, da sprema lijepu 
pernicu iz lijepe, rukom izvezene tkanine, te 
Branimir više ne će trebati crnilom mrljati stol- 
njak. 

Ide dalje po krugu svojih poznanika. Misao 
mu staje na stricu Jerku. Oh, on je plemenita 
duša, a srce ima kao majka. S te strane bi moglo 
štogod kanuti. Još da znade, kako će ga četr- 
naestgodišnji nećak za to zagrliti, podvostručio 
bi svoj dar! 

Din . . . dilin, dilin . . . din # . . . zvoni kućno 
zvonce. I još jednom se Branimir uvjerio, da srce 
ne vara. Na vratima stoji dječak u poznatoj 
modroj uniformi iz modne trgovine u njihovoj 
ulici. Rubovi na hlačama su zlatne boje, kao 
generalu! 

»Da li je ovdje gospodin . . . mali Branimir?« 

»Imam čast biti ja, iako nisam posve ,mali’!« 

»Imam jedan paket naručen za vas u našoj 
trgovini. Izvolite, molim, potpisati. Sve je već 
plaćeno.« 

Branimir je od veselja htio zagrliti donosioca. 
Pa da, posve točno, naručitelj ne može biti nitko 
drugi nego stric Jerko. Zbilja je to plemenit 
čovjek! 

Sav sretan Branimir, zaboravivši na onaj ».ma- 
li« u naslovu, protiv čega bi u drugoj zgodi oz- 
biljno prosjedovao iznoseći kao četrnaestgodi- 
šnjak svoje pravo da živi bez tog naslova, nosi 
zavežljaj najprije usput pokazati Slaviji, a za- 
tim majci. Nije mogao a da iz puna grla ne dade 
oduška svojem veselju. 

Kod otvaranja zavežljaja pokaže se lijepo 
športsko odijelo po najnovijoj modi'. Sav izvan 
sebe Branimir ljubi svoju majku do deset puta 
i u zabuni prevali crnilo, koje se na sreću pro- 
lilo samo na pod, a ne po stolnjaku. Majka pro- 
matra pomnjivo odijelo, nešto dugačko za Bra- 
nimira. 

»Jesi li ti baš siguran, da je to upravo za 
tebe?« 

»Kako ne? Ti bi, kako mi se čini, htjela, da 
bude za Slaviju! Pogledaj naslov: gospodin mali 
Branimir. Ta stric se Jerko upravo tako sa 
mnom šali nazivajući me malim!« 

»Znam ja to, ali nešto je odijelo preveliko. 
Stric Jerko dobro znade, da ti nisi nikakav div.« 

»Ti ćeš ga pokratiti, majko,« umiljato će Brani- 
mir. 


I doista je majka, spretna za sve, postala kro- 
jačka i za muška športska odijela. Reže i šiva 
i sve misli, kako će Branimir sutra lijepo izgle- 
dati. Ostavlja na stranu odrezane komade, koji 
će kasnije dobro doći, kad se negdje otvori ru- 
pa. Branimir sve to gleda i nagovara majku, da 
mu ga dozvoli samo načas obući, a istom sutra 
će se u njemu među drugovima pokazati. 

Din . . . dilin, dilin . . . din . . . oglasi se kućno 
zvonce. Bog zna, ko je to. Možda opet kakav 
novi dar? Branimir ide otvoriti. Srce mu i opet 
kuca. Ali koga on to vidi? Na vratima je isti 
onaj dječak iz trgovine, koji je donio odijelo. 

»Dolazim da uzmem natrag onaj zavežljaj, 
što sam ga malo prije donio. Zabunio sam se.« 

»Nikako,« odgovori Branimir. »Ja sam pravi 
mali Branimir.« 

»Ne sumnjam, da vi niste Branimir, ali naslov 
glasi: Mali Branimir i Mali. je prezime gospodina, 
koji stanuje ovdje u istoj kući, u istom katu, ali 
na suprotnoj strani . . .« 

Oči se malom Branimiru zamagliše. Okreće 
se i ide majci plačući. Majka dođe i dogovori 
s djedom, da će odijelo platiti stric Jerko, ali 
ne za Branimira, nego za jednog od svojih se- 
dam sinova. 

I Branimir se prvi put požalio na sudbinu, što 
doista nije mali. 

RAZGOVOR SA SELJAČKOM DJEVOJKOM 

(Svršetak sa strane 126 ) 

»Nisam, nisam; zanimalo me je samo, da li 
naše selo još uvijek vjeruje tako čvrsto kao 
prije.« 

»Ak vas to zanima, onda si zapamtite, da da! 
Mi šaku nedelu čitamo popoldan posle večerne 
v hiži naše novine (Tjednik »Hrvatska Straža«), 
pa se lepo zabavimo.« 

»Barek! Barek! Kaj tu vani delaš? Sim hodi!« 
zvao je netko iz kuće. 

Okrenula se: 

»Mam bum došla!« 

Izvadila je kruh iz peći, na kome se već za- 
žarila smeđa kora i koji je toplo zamirisao. Za- 
želio sam joj laku noć i vraćao sam se polako 
kući noseći sa sobom dojmove i žureći se, da ih 
odmah prenesem na papir. Spuštala se večer. 
Počelo se smrzavati. 



Oglas registr. pod S. Br. 181 od 1. III. 1937 





TKO IMA PRAVO? A: »Što 
je to semafor?« 

B: »Zar to ne znaš? Pa to je 
sprava, u kojoj Rusi kuhaju 
čaj.« 

A: »Ali ne, jer to je termo- 
for!« 

U ŠKOLI. Učitelj: »Matek! 
Zašto imamo oči?« 

Matek: »Da ih možemo za- 
tvoriti kad spavamo.« 

SPAS. Blaž: »Jesi li i ti stra- 
dao od poplave?« 

Luka: »Kak ne! Pošto je 
doprla već sve do koca, morali 
smo obje svinje zaklati, samo 
da ih spasimo . . .« 

DOSJETLJIVOST. »Zašto si 
razgovor sa svojom ženom dao 
snmiti na gramofonsku ploču?« 

»Da ga mogu prekinuti, kad 
hoću.« 

RED JE RED. »Recite mi, ka- 
ko možete svaki dan dolaziti ne- 
obrijani na posao? Što će reći 
šef?« 

»Pustit ću bradu.« 

Željezne krevete II 

dječja kolica, dječji kreveti kao i I 
ino metalno pokućtvo kupujete I 
najpovoljnije kod proizvađača II 

Filip Baum, Zagreb I 

Dežmanova ul. 1. Prolaz Tuškanac || 


»Dobro. To možete kod kuće. 
Ali u ured morate dolaziti obri- 
jan.« 

RAZLOG. »Ti si bio u Lepo- 
glavi?- Šta .si radio?« 

»Prao lonce.« 

»Pa zar se za to ide na ro- 
biju?« 

SVE POMALO. »Hoćeš li mi 
posuditi jednu cigaretu?« 

»Pa ti si se odučio pušenja.« 

»E, ne ide to tako lako. Naj- 
prije se moram odučiti da pu- 
šim svoj duhan.« 

POSAO. »Pa, kako ti je sada, 
otkad imaš namještenje? Kako 
si podijelio svoje vrijeme? Što 
radiš čitav mjesec?« 

»O, tako, tako, ide nekako. 
Dvadeset devet dana čekam na 
prvi.« 

PREPORUKA. »Konobaru, i- 
mam samo pet dinara, što mi 
preporučate?« 

»Da odete u drugu restaura- 
ciju.« 

IPAK JEDNOM... Žena: 
»Imam više stvari, o kojima že- 
lim s tobom govoriti.« 

Muž: »No, hvala Bogu, da 
ćeš jedanput govoriti i o stvari- 
ma, koje imaš . . .« 

KOD KRASOPISA. Učitelj 
(gledajući zamrljanu pisanku 
Ivičinu): »Na ovaj način, dragi 
moj, ne ćeš ti nikada naučiti 
uredno pisati!« * 


macan 

.CIPELE 



Ivica: »To mi ni ne treba, 
kad ja sve tipkam na mašini.« 

UČTIVOST NADA SVE. Ka- 
teheta: »Mato! Kako glasi 
sedma zapovijed Božja?« 

Mato: »Ne ukradite!« 

Kateheta: »No, a zašto to 
veliš u pluralu?« 

Mato: »‘Pa ja valjda ne mo- 
gu vama, gospodinu kateheti, 
reći »ti«.« 


Najveća 
katoli- 
čka 
tvrtka 
glazbala 
u državi 

DOBRIJAN KAO KRIJUMČAR 



Nakon duga puta 
od pet punih ljeta 
vratio se čika 
iz bijela svijeta. 


I kopnom i morem 
svud je sretno proso, 
a sada je evo 
i u Zagreb došo! 


Veli ciki stražar: 
»Poštenjak si pobro, 
u kovčegu sve je 
po zakonu dobro!« 


Jao Dobrijane, 
što baš sada zape, 
pa da ti se rasu 
monopol iz kape? 


I lustrovani dvotjednik , Obitelj ‘ ttoji 5 Din po broju. Pretplata 30 Din na tri mjeseca, za inozemstvo 4 dolara godišnje. Pretplata se plaća unaprijed 
Rukopisi se ne vraćaju . „ Obitelj u izdaje Konzorcij Kuća Dobre Štampe. Za izdavača i uredništvo odgovara Dr Josip Andrić , glavni urednik ’° b “ el Ji 
Zagreb, Trenkova 1. Adresa uredništva i uprave „Obitelji': Zagreb , Trg Kralja Tomislava 21. Telefon 54-17. Cek. rač. pošt. sted. br. 33.536 
K Obitelj ‘ se tiska u Tiskari Narodnih Novina u Zagrebu. Za tiskaru odgovara V. Kirin , Dezeličeva ul. 2. 






Sve za Vaš lijep izgled! 

Jedna od stotinu stranica našega glavnog kataloga 



B 9-1 Apartna toaletna garnitura, raspr- 
šilo, boca za kolonjsku vodu i doza za pu- 
der ili za parfem, staklo svijetlo modro ili 
ružičasto Din 200 - 


B 9-2 Ukusna garnitura, raspršilo, boca 
za kolonjsku vodu ili parfem i doza za pu- 
der, od utisnutog stakla, staklo topaz, mo- 
dro, zeleno ili ružičasto Din 78*- 

Samo raspršila Din 45- 


B 9-3 Vrlo lijepo raspršilo, masivno, sa 
svilom prevučeni mjeh, čvrsto montirano 

Din 92- 









B 9-4 Raspršilo, okruglo, ukusno i 
čvrsto montirano, sa svilom u boji 
stakla Din 38- 


B 9-5 Ukusna garnitura, raspršilo, boca 
za kolonjsku vodu Ili parfem i doza za pu- 
der, u staklu brušeni uzorak, Svilena mon- 
taža iste boje kao staklo Din 110*- 


B 9-6 Raspršilo lijepog oblika, masivno 
izradjeno, svijetlo zeleno, svijetlo modro, 
ružičasto i u boji limuna Din 52’- 


puder, u moder- 
nim svijetlim boja- 
ma. sa kičicom 

Din 19- 


Ukusno 

raspršilo, otmjenog oblika, sa 
kratkom montažom, u svijetlim 
bojama Din 48 - 


B 9-15 Boca kolonjske vode, u poznato 
dobrim Dralle-ovim mirisima, ljubičice, 
ruže, jorgovana, đurđice, magnolije i ši- 
pera 100 gr. Din 34*- 200 gr. Din 45'- 


B 9-16 
Francuski f 
puder 
„Lubin" 

odličan u svim 
bojama 

Din 22*- 


B 9-17 Puder „Lu- 
bin" miris „Dance 
France" u svim 
bojama, mala kutija 
Din 12*50 velika 
Din 22*- 


B 9-19 Francuski parfem 
,,Cheramy“, u vrlo lijepoj 
opremi i raznim finim miri- 
sima Din 34- 


B 9-20 Moderna 
doza za puder i 
šminku, u odulja- 
stom obliku, ukra- 
šena kroko uzor- 
kom Din 72*- 


B 9-21 Sapun i parfem, is- 
tog mirisa, u kutiji 

Din 22*- 


B 9-12 Boca ko- 
lonjske vode, oso- 
bite kakvoće, mi- 
risu ,,Soir de Pa- 
riš" 250 gr. Din 
58*- 500 grama 
Din 110 - 


B 9-11 Apartna 
figura, od boja- 
disane kerami- 
ke, punjena Dra- 
lle-ovim parfe- 
mom, mirisa jor- 
govan, chyper ili 
llang Din 78*- 


B 9-14 Doza za puder, 

vrlo lijepo izrađena, cr- 
vena, modra, smeđa ili 
crna, Din 35 - 


B 9-18 Parfem „Houbigant* 1 , 

poznat u kakvoći, miris 
„Fleurs" 27 grama 

Din 44*- 


B 9-9 Kolonjska 
voda, „Coty‘\ po- 
znata francuska 
marka, nova mje- 
šavina mirisa 150 
gr. Din 58*- 250 
grama Din 90- 


Raspršilo ukusnog obli- 
ka, sa kratkom monta- 
žom, ružičasto, modro, 
zeleno ili žuto Din 25- 


B 9-10 Raspršilo, 

u raznim oblicima 
i bojama sa krat- 
kom i čvrstom 
montažom 

Din 17*- 


Tisuće kupaca naručuju robu poštom po- K-oana Kuca__ Katalog ćemo Vam poslati besplatno, a 

moću naših bogatih kataloga. K&STNEH I OH£EH ako naručena roba ne bi odgovarala, za- 

Zašto ne bi i Vi naručivali poštom? Zagreb, Ilica 4 i 6 mjenjujemo istu ili vraćamo novac. 





t, Dražestan kaputić za djevojčicu od crvenkaste tkanine sa crnim krznenim ovratnikom i na rukavcima. Puceta 
su također crna- — 2. Tamnoplava baršunasta haljinica za svečane zgode. Ovratnik i narukavcž, kao i vrpca na ovrat- 
niku od ružičaste svile. — 3. Haljina za djevojčicu od meke tkanine u boji opeke, čipkasti ovratnik i vezanka u pasu od 
svijetlozelene svile. — 4. Zelena haljina za nešto veću djevojčicu. Ovratnik sa umetkom i narakavcima od šarenog svilen- 
kastog materijala. - — 5. Vrlo dražestan ah jednostavan kaputić za manju djevojčicu od modre tkanine sa krznenim 
ovratnikom i malenim kolčakom. 


Križaljka 

Složio *B e k i l* t Zagreb 

Okomito: L prvi dan korizme, 2. mjesto bez 
zraka, 3, vodena pregrada, 5. bilježnica (tuđ.), 7. veza, 
8. samljeveno meso umotano u kupus, 9. muško ime 
(skrać.), 10, dio noge, 14 sprava za mjerenje kod crta- 
nja, 15. gruba lanena ponjava, 16. naslov poznate Đo- 
ni jamče ve pjesme, 18. svršetak (lat.), 19. uzvik, 2L no- 
gometna postava (fonet.), 22. patka, (dij.), 28. dva 
usnena suglasnika, 24 papiga, 25. rječca, koja veli, da 
je netko *bivž>K, >negdašnjk, 28. francuski član. 

Vodoravno: 2. kratica za: veliki boj, 4. prvi pa- 
pa, 6. oblik glagola peći, 8. dio minute, 10. grad u nac. 
Španjolskoj, 11. bodljika, 12. inicijali hrvatskog slikara, 
13. grad u Dalmaciji pod brdima, 15. igrača karta, 17. 
lat. mir (abl.), 18 . odio, predjel (tud.), 20. pokrajina u 
Španjolskoj (rudari!), 23. veliki paket papira (pl), 26. 
nasilnik (tud.) 27. proglas, 29. produkt mlijeka, 30. isto 
što i 15. vodoravno. 


Rješenje treba poslati do 15. ožujka. Među odgone* 
tače podijelit JĆe se 26 lijepih knjiga. 

